
BUDSKAB  FRA  DET  ØVERSTE  PRÆSIDENTSKAB 

LEDENDE  PRINCIPPER 

FOR  FAMILIENS  OG 

DET  PERSONLIGE  VELFÆRD 


Præsident  Thomas  S.  Monson 

Andenrådgiver  i  Det  øverste  Præsidentskab 


Vort  folks  fremgang 
afhænger  af  hvor 
godt  vi  forstår  og 
efterlever  de 
inspirerede  vel- 
faer  dsprincipper  . 


Søndag  den  5.  april  1936  var  den  tids  profeter, 
seere  og  åbenbarere  i  Guds  kirke  på  jorden,  for- 
samlet til  et  meget  betydningsfuld  møde.  Det 
var  præsident  Heber  J.  Grant  der  præsiderede  over 
mødet  sammen  med  sine  rådgivere,  præsident  J. 
Reuben  Clark  jun.  og  præsident  David  O.  McKay. 
Lige  fra  det  øjeblik  blev  en  moderniseret  udgave  af 
nogle  evige  principper  taget  i  anvendelse.  Det  er  dem 
vi  i  dag  kender  som  kirkens  velfærdsplan. 

Til  dette  møde  erklærede  præsident  McKay:  „Den- 
ne organisation  (kirken)  er  grundlagt  på  guddomme- 
lig åbenbaring,  og  der  er  ingen  anden  organisation  i 
hele  verden  der  kan  tage  sig  så  effektivt  af  sine  med- 
lemmer." Præsident  Clark  tilføjede  at  Herren  „har 
givet  os  åndeligheden.  Og  han  har  faktisk  også  givet 
os  befalingen  .  .  .  hele  verdens  øjne  hviler  på  os."  Og 
så  sagde  han:  „Må  Herren  velsigne  (os),  give  os  mod, 


visdom  og  visioner,  så  vi  kan  udføre  dette  store  arbej- 
de." (Henry  D.  Taylor:  The  Church  Welfare  Plan,  i  et 
ikke  udgivet  manuskript.  Henry  D.  Taylor,  Salt  Lake 
City  1984,  s.  26-27). 

Det  gjorde  et  dybt  indtryk  på  mig,  da  jeg  nærmere 
undersøgte  disse  alvorlige  udtalelser  og  himmelsk 
inspirerede  råd,  som  vi  fik  det  år  hvor  kirkens  vel- 
færdsplan så  dagens  lys.  I  vore  forberedelser  til  med 
fornyet  eftertryk  at  fortsætte  disse  evige  velfærdsprin- 
cipper  i  kirken,  synes  jeg  at  vi  skulle  begynde  med  at 
gennemgå  disse  lærdomme,  som  vi  fik  i  begyndelsen, 
så  vi  kan  hente  styrke  og  beslutsomhed  til  at  gå 
fremad. 

Til  oktoberkonferencen  samme  år  oplæste  præsi- 
dent Heber  J.  Grant  en  udtalelse  fra  Det  øverste  Præ- 
sidentskab, som  forklarede  de  principper  som  kirkens 
velfærdsplan  bygger  på.  Her  lød  blandt  andet  disse 
kendte  ord:  „Hovedformålet  var,  så  vidt  det  var  mu- 
ligt, at  etablere  et  system,  hvorved  man  kunne  udryd- 
de lediggang  og  få  bugt  med  ufortjent  udnyttelse  af 
arbejdsløshedsunderstøttelsen,  således  at  uafhængig- 
hed, flid,  sparsommelighed  og  selvrespekt  igen  kunne 
indfinde  sig  blandt  vort  folk.  Målet  i  kirken  er  at  give 
mennesker  hjælp  til  selvhjælp.  Kirkens  medlemmer 
må  igen  støtte  arbejdsglæden  som  et  ledende  princip  i 
deres  tilværelse"  (Conference  Report,  okt.  1936,  s.  3). 

Nogle  grundlæggende  principper  der  aldrig  forandres 

Lige  siden  denne  begyndelse  er  vi  som  kirke  stadig 
blevet  guddommelig  ledet,  som  omstændighederne 


har  krævet  det.  Programmer  og  fremgangsmåder, 
som  blev  brugt  til  at  indføre  velfærdsprincipperne,  er 
blevet  tilpasset,  og  de  vil  formodentlig  stadig  blive 
ændret  fra  tid  til  anden,  for  at  kunne  imødekomme  de 
skiftende  behov.  Men  grundprincipperne  ændres  ik- 
ke. De  vil  forblive  uforandrede.  De  hører  til  åbenbaret 
sandhed.  Vi  har  fået  direkte  råd  om  anvendelsen  af 
disse  åbenbarede  sandheder.  Jeg  har  opstillet  disse 
retningsgivende  principper  efter  emne,  således:  Ar- 
bejde, uafhængighed,  sund  økonomi,  et  års  forråd, 
omsorg  for  sine  slægtninge  (ikke  kun  forældrene  i 
hjemmet  eller  hjemmeboende  børn),  og  klog  anven- 
delse af  kirkens  midler. 

ARBEJDE  ligger  til  grund  for  alt  hvad  vi  gør. 
Guds  første  befaling  til  Adam  og  Eva  i  Edens 
have  var  at  de  skulle  dyrke  haven  og  vogte 
den.  Efter  Adams  fald  forbandede  Gud  jorden  for 
Adams  skyld  og  sagde:  „I  dit  ansigts  sved  skal  du 
spise  dit  brød,  indtil  du  vender  tilbage  til  jorden" 
(1  Mos.  3:19).  I  vore  dage  har  mange  mennesker  glemt 
værdien  ved  at  arbejde.  Nogle  tror  fejlagtigt  at  det 
største  mål  man  kan  opnå  i  livet  er  ikke  længere  at 
behøve  at  arbejde. 

Lad  os  rette  os  efter  de  råd  som  præsident  Stephen 
L.  Richards  gav  i  1939:  „Vi  har  altid  sat  arbejde  højt  og 
fordømt  dovenskab.  Hårdt  arbejde  bliver  lovprist  i  vor 
bøger,  vore  taler,  af  vore  ledere  -  blandt  andet  fra  vor 
nuværende  præsident.  Den  travle  honningbi,  som  vi 
kalder  Deseret  (se  Ether  2:3)  blev  vort  symbol.  Hoved- 


punktet i  vor  teologi  er  arbejde  i  tro,  og  vores  fremtidi- 
ge status  -  vores  himmel  -  ser  vi  som  evig  fremgang 
ved  stadigt  arbejde"  (General  Conference,  okt.  1939). 

UAFHÆNGIGHED  opnås  ved  at  arbejde,  og  det 
er  grundlaget  for  alt  andet  velfærdsarbejde. 
Det  er  nødvendigt  for  vort  timelige  velbefind- 
ende. Præsident  Marion  G.  Romney  har  om  dette 
princip  sagt: 

„Lad  os  arbejde  for  det  vi  skal  bruge.  Lad  os  være 
uafhængige.  Vi  kan  ikke  opnå  frelse  efter  noget  andet 
princip.  Frelse  er  en  personlig  sag,  og  vi  er  nødt  til 
selv  at  udarbejde  vores  frelse  -  i  det  timelige  såvel 
som  det  åndelige"  (Welfare  Services  Meeting  Report, 
2.  okt  1976,  s.  13). 

Præsident  Spencer  W.  Kimball  har  endvidere  sagt 
følgende  om  uafhængighed:  „Ansvaret  for  hvert  en- 
kelt menneskes  sociale,  følelsesmæssige,  fysiske  og 
åndelige  velbefindende  hviler  først  og  fremmest  på 
ham  selv,  derefter  på  hans  familie  og  for  det  tredie  på 
kirken,  hvis  han  er  et  trofast  medlem. 

Ingen  sand  sidste  dages  hellig  vil,  hvis  han  er  fysisk 
og  følelsesmæssigt  i  stand  til  selv  at  klare  det,  frivilligt 
overlade  byrderne  for  sit  eget  og  sin  families  velbe- 
findende til  nogen  som  helst  anden"  (Den  danske 
Stjerne,  apr.  1978,  s.  119). 


FORNUFTIG  STYRING  AF  VOR  ØKONOMI.  Der 
er  måske  ikke  noget  råd  der  er  gentaget  så  ofte 
som  hvordan  man  bevarer  en  sund  økonomi.  I 
nogle  af  verdens  lande  er  det  rystende  hvor  stor  pri- 
vatgæld folk  har.  Alt  for  mange  i  kirken  sørger  ikke 
for  at  undgå  unødvendig  gæld.  De  har  kun  lidt  opspa- 
ring, hvis  overhovedet  nogen.  Løsningen  er  budget- 
lægning, ikke  at  bruge  mere  end  man  tjener  og  at  spa- 


Arbejde 

Mange  mennesker  i  vore  dage 
har  glemt  arbejdets  værdi. 


re  op  til  fremtiden.  Aldrig  har  vi  fået  beskrevet  gæl- 
dens tunge  byrde  bedre  end  i  det  råd  som  præsident 
J.  Reuben  Clark  jun.  har  givet: 

„Der  er  en  regel  som  gælder  indenfor  hele  finans- 
verdenen og  det  er  at  renter  altid  betales  med  lånte 
penge.  Lad  mig  sige  noget  om  renter. 

Renter  sover  aldrig,  de  bliver  aldrig  syge  og  dør.  De 
kommer  aldrig  på  hospitalet,  de  arbejder  både  hellig- 


Selvtillid 

En  vigtig  del  af  vort  åndelige 
velbefindende. 


dag  og  hverdag.  De  tager  aldrig  på  ferie,  går  aldrig  på 
besøg  eller  tager  ud  at  rejse.  De  går  aldrig  ud  og  morer 
sig,  nedlægger  aldrig  arbejdet  eller  bliver  afskediget. 
De  arbejder  aldrig  på  nedsat  tid  .  .  .  Når  du  først  har 
stiftet  gæld  vil  renterne  følge  dig  hvert  eneste  minut, 
dag  og  nat.  Du  kan  ikke  skyde  dem  fra  dig  eller  løbe 
fra  dem.  Du  kan  ikke  aflyse  dem.  De  lader  sig  ikke 
lokke,  retter  sig  ikke  efter  krav  eller  modtager  ordrer. 


Budgetlægning 

Vi  må  ikke  bruge  mere  end 
vi  tjener. 


Når  som  helst  du  står  dem  i  vejen,  krydser  deres  vej 
eller  ikke  imødekommer  deres  krav,  vil  de  knuse  dig' 
(Conference  Report,  apr.  1938,  s.  103). 

Enkens  bidrag 

Der  er  også  en  anden  side  ved  sund  økonomi,  og 
det  er  omsorgen  for  at  lægge  budget  og  betale  offer- 


Et  års  forråd 

De  fleste  har  planer  om  at  få  det, 
for  få  er  begyndt. 


ydelser  til  Herren  -  et  fasteoffer  til  velsignelse  for 
mennesker  i  nød.  Vi  er  nødt  til  at  efterleve  dette  prin- 
cip med  glæde  og  taknemmelighed,  hvis  vi  ønsker  at 
blive  fuldkomne. 

Jeg  husker  en  ung  biskop  der  ringede  til  mig  fra  et 
hospital  sent  om  aftenen,  for  at  fortælle  mig  at  en 
enke  i  mit  ward  var  død.  Jeg  tog  ud  på  hospitalet  for 
at  hente  nøglen  til  hende  lejlighed.  Der  lå  en  seddel 
om  hvad  der  skulle  gøres.  Da  jeg  trådte  ind  i  hendes 
beskedne  kælderlejlighed  tændte  jeg  lyset  og  gik  hen 
til  det  lille  bord,  der  stod  i  hendes  lille  stue.  På  bordet 
stod  to  små  flasker  med  en  seddel  under.  Flaskerne 
var  fyldt  med  mønter.  Den  søde  lille  enke,  Kathleen 
McKee,  som  ikke  efterlod  sig  nogen  familie,  havde 
skrevet  følgende:  „Biskop!  Her  er  mit  fasteoffer.  Jeg 
har  været  ærlig  overfor  Herren."  Jeg  synes  at  vi  gan- 
ske enkelt  skal  spørge  os  selv:  Har  jeg  været  ærlig 
overfor  Herren?  Husk  princippet  om  at  betale  et 
ærligt  fasteoffer.  Det  er  „at  bryde  dit  brød  til  de  sult- 
ne, bringe  hjemløse  stakler  i  hus,  at  du  klæder  den 
nøgne,  du  ser,  ej  nægter  at  hjælpe  dine  landsmænd" 
(Esajas  58:7).  Et  ærligt  fasteoffer,  et  gavmildt  fasteof- 
fer, viser  faktisk  vor  himmelske  Fader  at  vi  kender  og 
adlyder  denne  særlige  lov. 

ETÅRS  FORRÅD  AF  LIVETS  FORNØDENHEDER. 
En  undersøgelse  for  nylig  blandt  kirkens  med- 
lemmer viste  en  alvorlig  nedgang  i  det  antal  fa- 
milier, som  havde  ét  års  forråd  af  livets  nødvendighe- 
der. De  fleste  medlemmer  havde  planer  om  at  have 
det.  Alt  for  få  var  begyndt  på  at  samle  det.  Vi  må  atter 
prøve  at  fornemme  ånden  i  de  indtrængende  instruk- 
tioner som  ældste  Harold  B.  Lee  gav,  da  han  talte  til 
medlemmerne  i  1943:  „Og  endnu  et  råd  fra  1942  .  .  . 
,Vi  gentager  vort  råd,  sagde  kirkens  ledere,  og  giver 
atter  følgende  befaling:  Enhver  sidste  dages  hellig 
som  har  et  stykke  jord  skal  producere  nogle  værdiful- 
de basisfødevarer  og  oplagre  dem.'  .  .  .  lad  mig  spørge 
jer  ledere  som  er  her  i  dag:  Opbevarede  I  i  1937  varer 


nok  til  et  helt  år  i  jeres  kældre  og  på  jeres  private  op- 
bevaringssteder? I  som  bor  i  byerne,  gjorde  I  som  der 
blev  sagt  fra  denne  talerstol  i  1942?"  (General  Confe- 
rence,  april  1943). 

Bag  disse  direkte  opfordringer  står  vor  egen  levende 
profets,  præsident  Ezra  Taft  Bensons  inspirerende  ap- 
pel til  os,  med  særlige  forslag  til  hvordan  man  omsæt- 
ter disse  lærdomme  i  praksis: 

„Når  vi  tager  Herrens  råd  i  betragtning  mht.  forråd, 
bør  hvede  have  en  høj  prioritet .  .  .  Vand  er  selvfølge- 
lig tvingende  nødvendigt.  Andre  vigtige  ting  kunne 
omfatte  honning  eller  sukker,  bælgfrugter,  mælkepro- 
dukter eller  erstatninger,  samt  salt  eller  tilsvarende. 
Åbenbaringen  om  forråd  kan  blive  lige  så  vigtig  for 
vores  timelige  frelse,  som  det  var  for  folk  på  Noas  tid 
at  gå  om  bord  i  arken"  (Den  danske  Stjerne,  apr.  1981, 
s.  62-63). 

Som  det  så  ofte  er  sagt:  Det  bedste  forrådssystem, 
som  kirken  kunne  opfinde,  er  at  lade  enhver  familie 
opbevare  et  års  forråd  af  det  nødvendigste  mad,  tøj  og 
hvor  det  er  muligt  også  andre  af  livets  nødvendig- 
heder. 

OMSORG  FOR  VORE  FAMILIER  OG  KÆRE. 
I  den  første  kirke  skrev  Paulus  til  Timoteus: 
„Hvis  nogen  ikke  sørger  for  sine  slægtninge, 
især  da  for  sine  husfæller,  har  han  fornægtet  troen,  ja, 
er  værre  end  en  vantro"  (1  Tim.  5:8).  Det  er  vor  hel- 
lige forpligtelse  at  drage  omsorg  for  vore  slægtninge,  også 
dem  udenfor  familiekredsen.  Vi  ser  ofte  hvordan  forældre 
bliver  overset.  Det  sker  ofte  at  børn  hverken  følelses- 
mæssigt eller  socialt  og  i  visse  tilfælde  heller  ikke  ma- 
terielt sørger  for  deres  gamle  forældre.  Det  behager 
ikke  Herren.  Det  er  svært  at  forstå  hvordan  det  skulle 
være  nemmere  for  en  mor  at  forsørge  syv  børn  end  for 
syv  børn  at  forsørge  en  mor.  Præsident  J.  Reuben 
Clark  jun.  har  givet  klar  besked  om  dette:  „Hovedan- 
svaret for  at  forsørge  gamle  forældre  påhviler  den 
øvrige  familie  -  ikke  samfundet .  .  .  Den  familie  som 
nægter  at  gøre  dette  imødekommer  ikke  sine  forplig- 
telser" (General  Conference,  april  1938). 

Præsident  Stephen  L.  Richards  har  rettet  denne  in- 
spirerede opfordring  til  medlemmerne:  „Hvordan  kan 
sønner  og  døtre,  som  skylder  deres  forældre  alt  hvad 
de  har  -  deres  uddannelse,  deres  livs  idealer,  evnen 
til  uafhængigt  at  erhverve  sig  midler  til  livets  beskaf- 
fenheder -  overlade  dem  til  offentlig  fattighjælp,  så 
samfundet  må  støtte  og  beskæmme  dem,  idet  de 
mister  både  deres  uafhængighed  og  selvrespekt,  de 
forældre  som  har  arbejdet,  ofret  sig,  bedt,  grædt  og 
kæmpet  for  deres  børn,  af  alle  kræfter  til  deres  lege- 
mer var  udmattede  .  .  . 

Jeg  tror  jeg  ville  kvæles  i  min  mad,  hvis  jeg  vidste  at 
min  gamle  far  og  mor  eller  mine  nærmeste  slægtninge 


måtte  leve  på  det  offentlige,  mens  jeg  selv  kunne 
skaffe  mit  brød"  (General  Conference,  okt.  1944). 

Klog  anvendelse  af  kirkens  midler 

Det  næste  økonomiske  princip  jeg  vil  under- 
strege er  den  rette  anvendelse  af  kirkens  midler.  I 
Herrens  forrådshus  oplagres  også  trofaste  kir- 
kemedlemmers tid,  talenter,  færdigheder,  barmhjer- 
tighed, indviede  midler  og  penge.  Disse  ressourcer 
står  til  biskoppens  rådighed,  så  han  kan  hjælpe  men- 
nesker i  nød.  Det  er  vore  biskoppers  ansvar  at  lære 
hvordan  de  anvender  disse  midler  på  rette  vis. 

Lad  mig  nævne  fem  grundregler:  1.  Biskopperne 
skal  udsøge  de  fattige,  således  som  Herren  har  befa- 
let, og  afhjælpe  deres  nød.  Tro  ikke  at  andre  vil  gøre 
det.  Det  er  en  biskops  præstedømmepligt.  Han  kan 
bede  andre  medlemmer  om  at  hjælpe  til,  men  ansva- 
ret er  hans. 

2.  Biskopperne  skal  foretage  en  grundig  undersøgel 
se  af  forholdene,  hver  gang  der  er  brug  for  velfærds- 
hjælp.  Han  henvender  sig  klogeligt  til  sin  hjælpefore- 
ningspræsidentinde  og  beder  hende  hjælpe  til  med 
vurderingen.  Han  skelner,  udøver  sund  dømmekraft, 
finder  en  balance  og  udviser  barmhjertighed.  Kirkens 
midler  er  betroede  midler,  som  bliver  endnu 

mere  hellige  i  det  øjeblik  biskoppen  ^ 

anvender  dem  retsmæssigt  til 
velsignelse  for  andres  tilværelse. 

3.  De,  som  modtager  velfærds- 
hjælp,  skal  arbejde  i  den 
udstrækning  de  kan,  for  det  de 
modtager.  Lederne  må  bruge 
deres  fantasi  og  sørge  for 
mange  muligheder  for 
at  arbejde.  Biskopperne 
skulle,  med  velfærds- 
komiteens  hjælp,  kunne 
skaffe  et  stykke  arbejde,  som 
øger  bistandsmodtagerens  evne 
til  at  blive  uafhængig. 

4.  Biskopperne  hjælper  kun  delvis 
og  midlertidigt.  Husk  at  kirkens 
hjælp  er  beregnet  på  at  hjælpe  folk 
til  at  hjælpe  sig  selv.  Det  er  den 
enkeltes  og  familiens  ansvar  at  sørge 
for  rehabilitering,  med  hjælp  fra  præste- 
dømmekvorummet  og  hjælpeforeningen. 
Vi  forsøger  at  udvikle  uafhængighed  og  ikke 
afhængighed.  Biskoppen  skal  forsøge  at  opbygge 
retskaffenhed,  selvrespekt,  selvagtelse  og 
karakterstyrke  hos  alle  dem  han  hjælper,  hvilket 
skulle  føre  til  at  den  pågældende  kan  klare  sig  selv 
fuldstændigt. 


5.  Vi  hjælper  med  livets  fundamentale  nødvendig- 
heder i  form  af  varer  og  tjenesteydelser,  ikke  med  at 
opretholde  en  eventuel  levestandard.  Enkeltpersoner 
og  familier  bliver  måske  nødt  til  at  ændre  levestan- 
dard, mens  de  gør  alt  hvad  de  kan  for  at  imødekomme 
deres  egne  behov.  Kirkeunderstøttelse  ville  være 
værre  end  bistandshjælp  fra  kommunen,  fordi  det 
ville  være  at  handle  imod  bedre  vidende.  Kirkens  mål 
er  ædlere  og  byder  på  herligere  muligheder. 

Hjælp  i  en  krisesituation 

Trofast  overholdelse  af  disse  åbenbarede  velfærds- 
principper  og  fremgangsmåder  har  reddet  menneske- 
liv i  krisesituationer.  Vi  så  eksemplet  på  dette,  da  kir- 
kens medlemmer  reagerede  efter  jordskælvet  i  Mexico 
i  1985,  hvor  dele  af  Mexico  City  blev  lagt  i  ruiner.  Kir- 
kens medlemmer  og  ledere  levede  op  til  situationen 
og  trak  på  deres  beredskab,  for  at  hjælpe  både  sig  selv 
og  andre  omkring  dem. 

Og  vi  kan  endnu  engang  se  på  ulykken  ved  Teton 
Dam  i  Idaho,  i  sommeren  1976,  hvor  tusindvis  af  sid- 
ste dages  hellige  skænkede  af  deres  egne  midler  til 
dem  som  havde  mistet  alt  under  oversvømmelserne. 
Tænk  på  den  utrolige  hjælp  som  kirkens  medlemmer  i 
forening  ydede  efter  den  anden  verdenskrig,  da  vores 


profet-leder, 
præsident  Benson, 
som  dengang  var 
medlem  af  De  tolvs  Råd, 
ledede  fordelingen  af  over 
75  godsvogne  fyldt  med  varer 
til  nødstedte  medlemmer  i  det 
krigshærgede  Europa.  Denne 
humanitære  hjælp  var  kun  mulig  fordi 
trofaste  kirkemedlemmer  havde  adlydt  netop 
de  principper  som  jeg  lige  har  gennemgået. 
Det  øverste  Præsidentskab  og  De  tolvs  Råd  har  be- 
stemt at  konferencemødet  lørdag  aften  skal  afsættes  til 
at  undervise  alle  kirkens  voksne  medlemmer  i  disse 
lærdomme  og  principper,  begyndende  med  den  sidste 

stavskonference  i  dette  år.  Vor  fremgang  i  dette  stor- 
slåede arbejde  afhænger  af  hvor  godt  vi  forstår  og 
hvor  grundigt  vi  efterlever  disse  guddommeligt  inspi- 
rerede velfærdsprincipper.  Vi  har  tillid  til  at  vi  alle, 
under  Andens  vejledning,  vil  kunne  forenes  i  troen  og 
leve  helt  op  til  Kristi  eksempel  med  hensyn  til  disse 
vigtige,  evige  velfærdsprincipper. 
Vi  ønsker  at  være  Herren,  Jesu  Kristi  disciple.  Må  vi 


forberede  os  og  vore  familier,  må  vi  undervise,  opløf- 
te, opbygge  og  motivere,  og  må  vi  blive  inspirerede  i 
vore  forsøg  på  at  indrette  vort  liv  i  overensstemmelse 
med  disse  evangeliske  principper.  Jeg  bærer  mit  vid- 
nesbyrd om  at  Gud  lever,  at  Jesus  er  Kristus  og  at  det 
program  som  vi  kalder  kirkens  velfærdsplan,  kommer 
fra  Gud  og  er  beregnet  til  hans  folks  velsignelse  og 
ophøjelse.  □ 

TJENESTEGERNINGER 

HJÆLPEFORENINGENS  HJERTE 


Formål:  At  vi  må  forstå  at  en  kvinde,  som  medlem  af  hjælpeforeningen, 

får  mulighed  for  at  „handle  i  overensstemmelse  med  den  medfølelse  som  Gud 

har  nedlagt  i  hende"  (History  ofthe  Church,  4:605) 


Herren,  Jesus  Kristus,  sagde:  „En  ny  befaling  giver  jeg  jer, 

at  I  skal  elske  hverandre:  ligesom  jeg  har  elsket  jer,  skal  også  I  elske  hverandre " 

(Joh.  13:34).  Et  af  hjælpeforeningens  store  formål  er  at  give  kvinder 

muligheder  for  at  elske  og  velsigne  hinanden.  Søstrene  kan  gennem 

hjælpeforeningen  besøge  de  syge,  gøre  tjeneste,  trøste  de  sørgende  og  hjælpe 

hinanden  til  at  blive  mere  som  Frelseren.  Ved  et  af  kirkens  første 

hjælpeforeningsmøder  understregede  Joseph  Smith 

Frelserens  befaling: 


// 


I  skal  gøre  de  gerninger 
I  har  set  mig  gøre/' 


BESØGSLÆRERINDERNES  BUDSKAB 


MARY  PRATTS  EKSEMPEL 


Mary  Stark  Pratt  var  gift  med  ældste  Rey 
L.  Pratt,  som  var  medlem  af  De  halvfjerds' 
første  Råd  og  præsident  for  den  mexikanske 
mission  de  første  årtier  i  dette  århundrede.  Denne  be- 
mærkelsesværdige kvinde  var  mor  til  13  børn,  udover 
sit  ansvar  for  familien,  i  missionen  og  sin  stilling  som 
hjælpeforeningspræsidentinde.  Hun  var  et  eneståen- 
de eksempel  på  de  muligheder  hjælpeforeningen 
giver  for  at  hjælpe  og  velsigne  andre  mennesker. 

Mary  gav  hjemkundskabslektier,  hvor  hun  under- 
viste ukyndige  søstre  i  hvordan  man  hurtigt  gør  sit 
hus  rent,  reparerer,  stopper  strømper  og  syr,  samt 
indretter  sit  hjem,  så  de  kunne  være  stolte  af  det. 
Men  hun  var  klar  over  at  det  et  menneske  har  mest 
brug  for  er  selvtillid.  Hun  opfordrede  søstrene  til  at 
blive  dygtige  til  mexikansk  broderi,  og  brodere  på  de- 
res tøj  og  linned.  Folk  blev  så  begejstrede  at  de  kom 
fra  hele  byen  for  at  købe  håndlavede  ting  og  søstrene 
blev  så  stolte  over  dette  at  de  fordoblede  deres 
anstrengelser  for  blive  helt  perfekte. 

Mary  udstrålede  kærlighed  og  omsorg  til  alle 


omkring  sig,  idet  hun  hjalp  spontant  uden  at  vente 
på  at  få  tildelt  en  opgave.  Mange  generte,  usikre 
missionærer,  som  var  langt  væk  hjemmefra,  fandt 
opmuntring  og  forståelse  hos  Mary,  som  forsikrede 
dem  om  deres  store  værdi  og  hjalp  dem  til  at  udvikle 
alle  deres  muligheder  i  arbejdet  som  Guds  tjenere. 

„Noget  af  den  nød  vi  ser  er  måske  anderledes  end 
den  de  første  hellige  led,  men  ånden  i  arbejdet  er  den 
samme,"  siger  præsidentinden  for  hjælpeforening- 
ens hovedbestyrelse,  Barbara  Winder.  „De  fleste  kan 
gå  på  besøg,  men  vi  har  i  de  pagter  vi  har  indgået 
som  medlemmer  af  Herrens  kirke,  i  Jesu  Kristi  navn 
påtaget  os  at  bære  hinandens  byrder  (se  L&P  20:77  og 
Mosiah  18:8-10),  og  derfor  går  vi  ud  i  hans  navn.  Og 
vi  er  velsignede  at  vi  kan  sige  og  gøre  noget,  som  vi 
ellers  ikke  kunne  sige  og  gøre." 

Gennem  hjælpeforeningen  velsignes  vi  virkelig 
med  et  udvidet  syn  på  tjenestegerninger  og  bliver 
således  stillet  at  vi  kan  elske  og  tjene  „i  henhold  til 
den  medfølelse  som  Gud  har  nedlagt  i  os". 


Forslag  til  besøgslærerinderne 


Tal  om  de  muligheder 
søstrene  får  for  at  tjene 
gennem  hjælpeforening- 
en -  såsom  at  gå  ud  som 
besøgslærerinder,  arbej- 
de i  hjælpeforeningen  el- 
ler yde  barmhjertighedst- 
j eneste.  Hvilken  velsig- 
nelse har  disse  mulighe- 
der været  til  i  deres  og 
andres  tilværelse? 

2.  Tal  om  hvordan  hjælpe- 
foreningens lektier  eller 
samværet  med  andre 
søstre  har  styrket  den 
søster,  I  besøger,  så  hun 
er  blevet  i  stand  til  bedre 
at  kunne  hjælpe  sine 
medmennesker. 


MIN  HJEMME- 
LÆRER 

MIN  VEN 


William  Wanet  Miller 


Jeg  var  svag  og  totalt  nedbrudt 
efter  en  nyreoperation,  og  des- 
uden var  jeg  forladt  af  mine 
kære.  Livet  var  ikke  til  at  holde 
ud  -  det  hele  var  håbløst.  Jeg  var 
syg,  lammet  fra  halsen  og  ned,  og 
min  ånd  var  sønderknust.  Jeg  hav- 
de intet  at  vende  tilbage  til  -  sådan 
så  det  i  det  mindste  ud. 

Jeg  havde  været  passiv  i  kirken  i 
ti  år,  jeg  havde  ingen  formel  for- 
bindelse med  kirken,  bortset  fra 
en  stille  og  beskeden  hjemmelær- 
er, Brad  K.  Robison.  Jeg  havde 
kendt  Brad  i  ca.  2  år  og  synes  at 
han  var  en  venlig  og  betænksom 
mand.  Men  det  var  først  da  han 
kom  ind  i  stuen  til  mig  på  hospi- 
talet på  det  tidspunkt  i  mit  liv, 
hvor  jeg  var  længst  nede,  at  jeg 
blev  klar  over  hvad  han  repræsen- 
terede, og  vidste  at  det  håb  og  de 
løfter  han  bragte  mig  kunne  gøre 
mit  liv  meningsfyldt. 

Første  gang  jeg  talte  med  Brad  - 
omkring  to  år  før  -  skete  det  pr. 
telefon.  En  af  mine  nære  venner 
havde  spurgt  om  der  kom  nogen 
fra  kirken  og  så  til  mig,  og  da  var 
det  at  Brad  blev  min  hjemmelærer. 
Brad,  som  intet  vidste  om  mig, 
spurgte:  „Hvorfor  ser  vi  dig  ikke  i 
kirken?" 

Jeg  svarede  kynisk:  „Mine  ben 
vil  bare  ikke  gå  derhen  om  søn- 
dagen." 

„Nå  jah/'  svarede  han,  „nogen  søndage  har  jeg  det 
samme  problem."  Han  lo  og  spurgte  om  han  måtte  be- 
søge mig.  Jeg  sagde  ja,  uden  at  fortælle  ham  at  jeg  var 
lammet  i  alle  mine  lemmer. 

Da  Brad  trådte  ind  i  mit  hjem  og  blev  klar  over  min 
tilstand,  så  han  bedrøvet  på  mig,  holdt  en  lille  pause, 
hvorpå  han  brast  i  latter.  Det  smittede.  Vi  begyndte  at 
tale  sammen  og  fandt  ud  af  at  vi  havde  en  masse  til 
fælles,  blandt  andet  at  vi  begge  gerne  ville  være  prakti- 
serende læge  -  et  mål  jeg  havde  måttet  skrinlægge  da 
jeg  kom  ud  for  en  bilulykke  og  blev  lammet. 

Da  vi  havde  talt  hyggeligt  sammen  en  tid,  spurgte 
Brad  om  han  måtte  komme  igen.  Jeg  troede  aldrig  at 
jeg  ville  få  ham  at  se  mere,  så  jeg  svarede:  „Selvfølge- 

Til  min  forbløffelse  kom  Brad  igen  -  måned  efter  må- 
ned. Endog  efter  at  det  eneste  jeg  havde  sagt  til  ham 
var:  „Gå  din  vej!"  Han  lod  sig  aldrig  afvise  af  mit  dårli- 
ge humør  eller  min  bitterhed.  Han  vendte  altid  tilbage, 
blot  for  at  snakke  lidt  og  spørge  om  der  var  noget  han 
kunne  gøre.  Ikke  en  eneste  gang  talte  vi  om  kirken, 
Gud  eller  nogen  form  for  religion  under  disse  første 
hjemmelærerbesøg.  Jeg  ved  ikke  helt  om  Brad  var  tål- 
modig, forstående  eller  blot  høflig,  men  det  så  ud  som 
om  at  han  fornemmede  at  mine  lidelser  på  det  tids- 
punkt forhindrede  mig  i  blot  at  få  den  tanke  at  der  er 


en  kærlig  Gud.  Brad  blev  min  ven,  på  et  tidspunkt 
hvor  jeg  havde  få  venner  og  de  var  langt  borte. 

Vort  venskab  udvikledes  efterhånden.  Jo  mere  jeg 
lærte  ham  at  kende  jo  mere  sikker  blev  jeg  på  at  hans 
karakteregenskaber  mindede  mig  om  en  fra  min  fortid 
-  hans  rolige,  indre  fred.  Hans  fornemmelse  for  hvem 
han  var  og  hvor  han  var  på  vej  hen.  Hans  ærlighed  og 
beskedenhed.  Men  jeg  kunne  ikke  komme  i  tanke  om 
hvem  han  mindede  mig  om. 

Og  sådan  gik  det  lige  til  Brad,  min  flittige  hjemmel- 
ærer og  ven  forsigtigt  trådte  ind  på  hospitalsstuen  til 
mig  den  dag.  Denne  gang  skyllede  vidnesbyrdet  om 
evangeliets  sandhed  gennem  mig,  ligesom  den  dag  jeg 
besluttede  at  jeg  ville  tilslutte  mig  kirken,  jeg  kunne 
ikke  nægte  det.  Mit  hjerte  fyldtes  med  fred.  Min  selv- 
medlidenhed og  bitterhed  forsvandt,  og  fornemmelsen 
af  at  være  frafalden  fordampede.  Jeg  vidste  at  det  hele 
nok  skulle  gå.  Pludselig  spekulerede  jeg  ikke  længere 
på  det  underligt  kendte  ved  Brad.  Han  afspejlede  mig 
selv  da  jeg  var  aktiv  i  kirken,  var  udstyret  med  præste- 
dømmet, Helligånden  og  kundskaben  om  sandheden  i 
Jesu  Kristi  evangelium.  Jeg  fik  fornyet  håb,  jeg  spurgte 
om  biskoppen  kunne  besøge  mig. 

Biskop  C.  Lynn  Mahoney  kom  og  overbeviste  mig 
yderligere  om  at  der  stadig  var  gode  mennesker  til  - 
mennesker  som  var  interesseret  i  andre.  Han  hjalp  mig 
imødekommende  med  at  få  løst  mine  umiddelbare  ti- 
melige problemer  og  indbød  mig  hjerteligt  til  at  blive 
aktiv  i  wardet.  Siden  har  han  støttet  mine  anstrengel- 
ser for  at  blive  aktiv  ved  at  følge  mig  gennem  templet, 
hvor  jeg  fik  min  begavelse,  og  ved  at  bede  forskellige 
brødre  hjælpe  mig  med  at  komme  til  præstedømme- 
og  nadvermøder. 

Er  hjemmelærer  arbejdet  virkelig  så  vigtigt?  Jeg  ved 
at  det  er.  Det  var  på  grund  af  en  hengiven,  udholden- 
de hjemmelærer  og  hans  besøg  på  et  tidspunkt,  hvor 
jeg  syntes  at  livet  var  håbløst  og  ikke  længere  værd  at 
leve,  at  jeg  atter  blev  aktiv  i  kirken  og  påny  fik  chancen 
for  at  efterleve  Kristi  lærdomme.  Min  hjemmelærer 
hjalp  mig  til  at  se  at  det  var  evangeliet  der  gav  mig 
håb,  ikke  alene  om  frelse,  men  også  om  at  blive  lykke- 
lig her  og  nu.  □ 


William  Wanet  Miller  virker  som  ældsternes 
kvorumssekretær  i  universitetswardet  i  Oakland 
staven  i  Californien. 


MORMONYM 

GUILLE 


Det  var  svært  at  sige  om  Guillermo  havde  mør- 
kebrun hud  eller  om  han  var  solbrun  eller  ej, 
for  han  var  snavset  fra  top  til  tå.  Man  kunne  se 
at  der  var  skåret  nogle  håndfulde  af  hans  sorte  hår, 
som  hang  i  ujævne  filtklumper  ned  over  ørerne  på 
ham,  lige  over  flippen  på  hans  skjorte.  Der  var  ellers 
ikke  meget  andet  tilbage  på  skjorten,  end  et  par  knap- 
per der  netop  kunne  holde  laserne  sammen  over  hans 
magre  bryst.  Den  lasede  skjorte  var  stoppet  ned  i  et 
par  flåede  bukser,  som  var  2-3  numre  for  store.  Det 
hele  blev  holdt  sammen  af  et  stykke  snor.  Ingen  sko. 
Ingen  frakke.  Hans  mørke  øjne  flakkede  mistænksomt 
rundt  i  hovedet  på  ham  når  han  kiggede  på  os,  men 
han  blev  alligevel  siddende  i  hjørnet  og  lyttede  til  det 
vi  sagde. 

Guillermo  -  er  det  spanske  navn  for  William.  Han 
havde  selv  valgt  sit  navn,  for  så  vidt  vidste  han  var 
der  aldrig  nogen  der  havde  navngivet  ham.  Guillermo 
var  en  gamin,  sådan  som  man  i  Frankrig  betegner  en 
forældreløs  der  lever  på  gaden.  Hans  forældre  havde 
engang  i  hans  spæde  barndom  overladt  ham  til  ga- 
den, formodentlig  fordi  de  var  for  fattige  til  at  brød- 
føde ham.  Så  Guillermo  blev  overladt  til  sig  selv  i  3-4 
års  alderen,  og  måtte  krybe  sammen  i  kolde  gadedøre 
for  at  søge  ly  for  natten,  kun  afskærmet  af  et  stykke 
pap,  for  at  holde  nattens  fugtighed  ude.  Om  dagen 
gik  han  på  udkig  i  skraldespande  eller  stjal  æbler  fra 
gadehandlerne,  for  at  få  noget  at  spise.  Det  værste  af 
det  hele  har  sikkert  været  at  der  var  stor  konkurrence 
om  denne  fattige  luksus,  for  der  var  virkelig  mange 
gadedrenge  i  byens  gader.  Det  var  utroligt  at  de  over- 
levede, men  det  gjorde  de  -  eller  i  det  mindste  de  fle- 
ste af  dem,  og  de  var  levende  vidnesbyrd  om  det  men- 
neskelige overlevelsesinstinkt. 

Guillermo  endte  med  at  blive  en  „luksus-gade- 
dreng", for  da  han  var  12  år  (rundt  regnet  efter  sin 
egen  bedømmmelse),  kom  han  under  en  venlig  forret- 
ningsmands beskyttelse.  Manden  lod  Guillermo  sove 
i  sit  baglokale  og  han  betalte  ham  endda  lidt  hver  uge 
og  gav  ham  et  måltid  mad  om  dagen,  for  at  gøre  rent 
rundt  omkring  forretningen.  Guillermo  var  en  sød 
dreng.  Han  talte  altid  et  pænt  sprog  og  han  svigtede 
aldrig  den  rare  mands  tillid  ved  at  stjæle  fra  ham.  Han 
blev  en  slags  maskot  for  mange  af  husmødrene  i  nabo- 
laget. Ind  imellem  fandt  han  et  par  gamle  bukser  - 
slidte,  men  endnu  ikke  lasede  -  eller  en  gammel  skjor- 
te, som  blev  lagt  til  ham  ved  forretningens  bagdør. 
Han  sultede  aldrig  rigtigt,  og  frøs  ikke  længere. 

Men  han  var  stadig  ikke  som  andre  børn,  der  havde 
familier  og  som  fik  tid  til  at  lege.  Han  kom  naturligvis 

heller  aldrig  i  skole.  Den  gamle  mand  var  god  ved 
ham,  men  forholdet  mellem  dem  var  som  arbejder  og 
arbejdsgiver.  Så  selv  om  Guillermo  var  bedre  stillet 
end  de  fleste  andre  gadedrenge,  var  han  ensom  - 
forfærdelig  ensom. 

Da  vi  bankede  på  bagdøren  til  den  lille  forretning  og 
præsenterede  os  for  den  gamle  mand  som  missionær- 
er fra  Jesu  Kristi  Kirke  af  Sidste  Dages  Hellige,  stod 
Guillermo  ved  siden  af.  Og  da  vi  satte  os  sammen 
med  forretningens  indehaver  for  at  undervise  ham  i 
evangeliet,  fik  Guillermo  lov  at  at  sidde  i  krogen  og 
lytte  med.  Han  stillede  ingen  spørgsmål  og  kom  ikke 
med  bemærkninger.  Han  lyttede  bare. 

Den  gamle  mand  kunne  lide  hvad  vi  fortalte  ham, 
og  han  bad  os  komme  igen  og  igen,  lige  til  han  havde 
fået  alle  lektierne.  Så  sagde  han  at  han  var  for  gammel 
til  at  forandre  sig  og  ikke  ville  lade  sig  døbe. 

Vi  var  meget  skuffede  da  vi  gik  ud  af  forretningen 
og  spadserede  ned  ad  den  støvede  vej.  Pludselig  hørte 
vi  trippende,  bare  fødder  bagved  os.  Vi  undrede  os 
over  denne  lyd  og  vendte  os  om  og  fik  øje  på  en 
meget  ophidset  og  ivrig  Guillermo. 

„Senoritas!  Jeg  vil  gerne  døbes  -  må  jeg  ikke  nok?" 

Vi  blev  stumme  af  forbavselse,  så  vi  vidste  ikke 
hvad  vi  skulle  sige.  Hvor  meget  havde  han  egentlig 
forstået?  Hvorfor  ville  han  døbes?  Vi  sagde  at  vi  ville 
mødes  med  ham  den  næste  dag  sammen  med  to  unge 
mænd,  som  ville  stille  ham  nogle  spørgsmål,  så  vi 
kunne  blive  klar  over  om  han  var  rede  til  at  blive  døbt. 

Den  næste  dag  sad  vi  fire  missionærer  rundt  om 
den  snavsede  gadedreng.  Vi  var  forbløffede  over  hvor 
rigtigt  han  kunne  svare  på  alle  de  spørgsmål  vi  stillede 
ham.  Han  kendte  til  Joseph  Smith.  Han  forstod  frel- 
sesplanen, dåben,  visdomsordet  og  de  andre  befaling- 
er. Vi  blev  endnu  mere  overraskede  og  lykkelige  da  vi 
opdagede  at  han  havde  lånt  den  gamle  mands  Mor- 
mons Bog  og  fået  en  nabokone  til  at  læse  det  meste  af 
den  for  sig  på  mindre  end  to  uger.  Han  sagde  at  han 
vidste  at  den  var  sand  og  ønskede  at  blive  døbt. 

Ældsterne  prøvede  ham  yderligere  ved  at  holde  på 
at  han  skulle  gå  regelmæssigt  i  kirke  en  hel  måned, 
hvilket  han  gjorde.  Han  kom  hver  eneste  søndag  og 
hver  eneste  tirsdag,  hvor  der  var  GUF.  Guillermo 
overraskede  dem  yderligere  ved  at  komme  nyvasket, 
med  rent  hår  i  det  bedste  og  reneste  gamle  tøj  han 
ejede.  Da  måneden  var  gået  tiggede  han  om  at  blive 
døbt. 

Og  en  lørdag  døbte  ældsterne  ham  i  det  kolde  vand 
i  grenens  dåbsbassin.  Da  han  steg  op  af  vandet,  bred- 
te der  sig  et  gevaldigt  smil  over  hele  hans  ansigt,  og 

uden  den  mindste  tøven  løb  han  hen  til  mig,  slyngede 
sine  dryppende  arme  om  livet  på  mig  og  brast  i  tårer. 

Jeg  spurgte  ham  hvorfor  han  græd  og  da  han  omsi- 
der fik  styr  på  sine  følelser,  så  han  på  mig  med  sine 
sorte  øjne  og  sagde:  „Nu,  hvor  jeg  har  tilsluttet  mig 
Guds  kirke,  så  er  jeg  også  hans  søn,  er  jeg  ikke?" 

„Jo,"  svarede  jeg. 

„Kan  du  ikke  se  det?"  sagde  han  indtrængende  for 
at  få  mig  til  at  forstå,  „jeg  ved  endelig  at  jeg  har  en 
Fader!" 

Alle  disse  år  i  ensomhed,  uden  tilhørsforhold  til 
nogen  som  helst,  blev  vasket  bort  den  dag.  Jesu  Kristi 
evangelium  havde  givet  den  ensomme  gadedreng 
kundskab  om  hvem  han  var. 

Vi  tørrede  vore  øjne  og  efterlod  Guillermo  i  kirken 
hos  de  andre  medlemmer,  som  bød  ham  velkommen. 
Så  gik  vi  ned  ad  gaden,  for  at  tale  med  den  dame,  som 
havde  læst  Mormons  Bog  for  ham.  D 

Da  Guillermo  steg  op  afvandet,  bredte  der  sig  et  gevaldigt  smil  over 
hele  hans  ansigt,  og  uden  mindste  tøven  løb  han  hen  til  mig  og 
slyngede  sine  dryppende  arme  om  livet  på  mig. 

Februar  1976  var  en  meget  betydningsfuld  måned 
for  de  hellige  på  Tahiti  og  de  omliggende  øer. 
I  den  måned  fik  de  mulighed  for  at  møde  en  Her- 
rens profet  -  de  fleste  af  dem  for  første  gang.  Præsi- 
dent Spencer  W.  Kimball  havde  bekendtgjort  at  han 
ville  rejse  til  fransk  Polynesien  og  afholde  en  område- 
konference. Der  ville  også  komme  flere  andre  general- 
autoriteter, blandt  andet  nogle  medlemmer  af  De  tolvs 
Råd. 

Folket  gjorde  store  ofre  for  at  forberede  Herrens 
profets  besøg.  De  gjorde  sig  stor  umage  med  at  frem- 
stille håndlavede  kærlighedsgaver.  Medlemmerne 
brugte  mange  timer  på  at  forberede  den  traditionelle 
Tahiti  fest  og  øve  sig  i  at  spille,  synge  og  danse. 

Hellige  fra  naboøerne  tog  fri  fra  deres  daglige  arbej- 
de for  at  foretage  den  til  tider  lange  og  vanskelige 
rejse  til  hovedøen,  Tahiti.  Nogle  kunne  tage  flyveren, 
men  de  fleste  måtte  sejle  med  båd  i  flere  dage  på  det 
åbne  hav.  Så  kom  konferenceugen.  Aldrig  før  har  der 
været  samlet  så  mange  hellige  i  denne  del  af  verden. 

Rejsen  til  konferencen 

Et  par  dage  før  det  første  konferencemøde  ankom 
mere  end  50  mennesker  til  Papeetes  missionskontor 
på  Tahiti.  Missionspræsidenten,  Raymond  Baudin, 
kendte  de  hellige  på  de  forskellige  øer  i  fransk  Poly- 
nesien, men  disse  mennesker  kendte  han  ikke.  Han 
troede  at  det  var  nogle  ikke-medlemmer  som  var 
interesseret  i  at  overvære  konferencen. 

Men  de  præsenterede  sig  som  sidste  dages  hellige 
fra  Taenga-øen,  som  ligger  i  Tuamotu  øhavet.  Mis- 
sionspræsidenten kunne  ikke  tro  det!  Kirkens  ledere 
i  Papeete  anede  ikke  at  der  var  kirkemedlemmer  på 
Taenga.  Disse  mennesker  forklarede  præsident 
Baudin  at  næsten  hele  befolkningen  på  Taenga  var 
sidste  dages  hellige,  og  at  hver  eneste  beboer  på  Taen- 
ga havde  foretaget  denne  tre-dages-rejse  til  Tahiti  med 
skonnert  for  at  møde  Herrens  profet. 

Hvordan  er  det  muligt  at  „miste"  en  hel  ø  i  vore 
dage,  hvor  kirken  fører  et  så  effektivt  kartotek,  med 
de  mange  transportmidler  og  den  stadige  kommuni- 
kation? Og  hvordan  fik  beboerne  på  Taenga  at  vide  at 
præsident  Kimball  ville  komme  på  besøg? 

Missioneringen  i  øhavet 

Taenga  er  en  koralø  (en  flad  ø  uden  vulkaner),  som 
ligger  240  km  øst  for  Tahiti.  Det  var  forholdsvis  sent  - 
først  i  1820  -  at  den  øvrige  verden  blev  gjort  opmærk- 
som på  øen  af  en  russisk  kaptajn  der  hed  Bellinghau- 
sen.  1 1844  sendte  profeten  Joseph  Smith  nogle  missi- 
onærer til  Sandwich  øerne  (nu  Hawaii),  men  de  hav- 
nede i  stedet  for  i  fransk  Polynesien.  Dette  område 
blev  kirkens  første  ikke-engelsktalende  mission.  Det 


var  ældste  Benjamin  Grouard,  som  først  kom  til  Tua- 
motus  øhavet.  Han  landede  ved  Anaa,  en  naboø  til 
Taenga,  den  1.  maj  1845.  Ældste  Grouard  havde  stor 
succes.  Han  døbte  omkring  620  mennesker  i  området 
og  organiserede  flere  grene  i  løbet  af  5  måneder. 

Fra  1845  til  1850  var  missioneringen  på  Tuamotus 
meget  begrænset  og  det  var  for  det  meste  ældste 
Grouard  der  ledede  arbejdet.  Derpå  tillod  den  franske 
regering  ikke  sidste  dages  hellige  missionærer  at  for- 
kynde i  dette  nyerhvervede  område  de  næste  20  år. 
Skønt  de  omvendte  ingen  kontakt  havde  med  kirken  i 
denne  periode  udbredte  de  evangeliet  på  egen  hånd. 
De  forkyndte  på  snart  sagt  enhver  lille  ø  i  det  vestlige 
øhav  og  det  lykkedes  dem  at  omvende  adskillige  af 
øernes  beboere. 

I  de  efterfølgende  år  var  der  mange  af  øboerne  i 
øhavet  ved  Tuamotan  der  forlod  deres  hjem  for  at  fin- 
de arbejde  og  velstand  på  Tahiti.  De  hellige,  som  blev 
på  Taenga  havde  lejlighedsvis  kontakt  med  kirkelede- 
re på  Tahiti,  men  det  er  vanskeligt  at  kommunikere 
øerne  imellem,  selv  når  det  går  bedst.  Fransk  Polyne- 
sien har  110  øer,  og  øerne  i  Papeete  missionen  i  Tahiti 
ligger  spredt  på  over  2,5  millioner  kvardratkilometer. 

1 1931  blev  der  opført  en  lille  kirke  på  6x9  m  på  en 
grund,  som  det  lykkedes  kirken  at  købe.  Den  er  kun 
12x16  m.  Det  er  den  eneste  kirke  der  er  i  brug  på  øen  i 
dag.  Trofaste  medlemmer  mindes  at  det  sidste  besøg 
de  havde,  før  rejsen  i  1976,  var  da  missionspræsident 
Joseph  R.  Reeder  besøgte  dem  i  1950.  Siden  har  missi- 
onslederne  uheldigvis  på  en  eller  anden  måde  helt 
glemt  Taenga  de  næste  15  år. 

De  ventede  på  besøg 

Selv  om  grenen  til  sidst  ikke  fungerede  officielt  og 
møderne  ikke  længere  foregik  på  traditionel  vis,  så  be- 
varede medlemmerne  deres  tro.  „Vi  efterlevede  altid 
evangeliet  så  godt  vi  kunne, "  siger  søster  Teuruhai 
Buchin,  der  nu  er  tempeltjener  i  Tahititemplet.  Den 
mand  der  senere  blev  kaldet  til  at  være  grenspræsi- 
dent,  Kaheke  Temanu,  troede  at  den  lille  ø  en  dag  vil- 
le få  besøg  af  missionspræsidenten.  Han  byggede  et 
lille  hus  på  øen  og  reserverede  det  specielt  til  den  be- 
søgende som  forhåbentlig  ville  komme.  Derfor  var  det 
ingen  overraskelse  for  disse  standhaftige  medlemmer 
at  høre  at  en  Herrens  profet  ville  komme  til  Tahiti.  De 
blev  inspirerede  til  at  foretage  denne  vanskelige  rejse, 
og  medbringe  deres  håndarbejder  som  tegn  på  deres 
kærlighed  og  respekt  for  præsident  Kimball. 

Siden  1976  er  der  ikke  sket  de  store  forandringer  på 
Taenga.  Øen  ligger  ret  isoleret  fra  de  andre  fransk 
polynesiske  øer  og  har  ingen  startbaner  til  flyvemaski- 
ner, som  mange  af  naboøerne  har  det.  Den  nemmeste 
måde  at  komme  til  Taenga  på  er  at  flyve  til  den  nærlig- 
gende ø,  Makemo,  i  en  12-passagers  maskine  og  sejle 

med  motorbåd  over  havet  i  ca  3  timer.  Hvis  det  er 
dårligt  vejr  tager  denne  „3-timers-tur"  dobbelt  så 
lang  tid. 

Denne  isolation  appelerer  til  en  enkel  levevis,  uden 
stress  og  alt  det  indviklede  der  findes  i  et  moderne 
samfund.  De  lever  stort  set  uforandret  som  de  gjorde 
for  årtier  siden.  Man  kan  ikke  dyrke  særlig  meget  i 
jorden,  der  består  af  knuste  koraler.  Øboerne  spiser 
for  det  meste  fisk  og  kokosnødder,  ind  imellem  supp- 
leret med  varer  som  sendes  til  dem  fra  Tahiti.  Den 
eneste  indtægtskilde  på  øen  er  tørret  kokos,  hvorfra 
der  er  udvundet  kokosolie. 

En  ting  der  har  skabt  afveksling  på  Taenga  er  kirke- 
aktiviteter. For  mange  år  siden  havde  de  hellige  ikke 
store  muligheder  for  at  praktisere  deres  tro  som  de 
gerne  ville.  Kort  efter  rejsen  til  Tahiti  i  1976,  fik  med- 
lemmerne på  Taenga  det  længe  ventede  besøg  af  mis- 
sionspræsident  Baudin,  som  officielt  atter  organisere- 
de en  gren  på  øen,  og  kaldte  Kaheke  Temanu  til  at 
være  grenspræsident.  Præsident  Temanu  er  født  på 
Taenga,  men  flyttede  til  Tahiti.  1 1969  flyttede  han 
med  sin  familie  tilbage  til  Taenga,  hvor  han  af  den 
franske  regering  var  udnævnt  til  at  være  den  lokale 
politiinspektør. 

Da  grenen  begyndte  at  fungere  officielt  igen,  kom 
medlemmerne  nu  atter  til  møderne  og  der  blev  døbt  ti 


omvendte.  Af  de  76  beboere  på  Taenga  er  der  kun  7 
som  ikke  er  medlemmer  af  kirken.  Præsident  Temanu 
siger  at  alle  kirkens  medlemmer  er  aktive,  men  også 
ikke-medlemmerne  komme  regelmæssigt  og  deltager  i 
kirkens  møder.  Han  er  især  glad  fordi  flere  par  på  øen 
er  blevet  beseglet  i  templet  i  Tahiti  siden  det  blev  fær- 
digt i  1983. 

Ledet  af  tro 

Medlemmerne  på  Taenga  synes  at  Herren  har  vel- 
signet dem  på  mange  måder  på  grund  af  deres  tro. 
Denne  tro  bliver  sat  på  prøve  hver  gang  de  rejser  til 
Makemo.  Skønt  polynesere  altid  har  været  dygtige  til 
at  navigere,  så  er  det  sjældent  at  se  nogen  bruge  deres 
færdigheder  på  samme  måde  som  de  gør  i  Taenga. 
Rejsen  til  Makemo  er  så  vanskelig  fordi  de  flade  koral- 
øer er  vanskelige  at  se  på  afstand,  og  de  er  adskilt  af 
tusindvis  af  kvadratkilometer  hav.  Alligevel  gør  de 
turen  uden  kompas  eller  andre  navigationsinstrumen- 
ter, som  en  bådfører  forklarer,  ved  „stjernerne,  in- 
stinktet og  tillid  til  Herrens  inspiration  og  vejled- 
ning". 

Ingen  kirkeleder  som  besøger  Taenga  vil  nogen  sin- 
de glemme  denne  sejltur.  Alle  har  været  imponeret  af 
bådførerens,  præsident  Temanus  tro.  Før  han  lægger 
fra  Taenga  øen,  stiller  han  sig  op  på  båden  (en 
3-meters  motorbåd  som  højst  kan  tage  6  passagerer) 
og  beder  en  bøn  om  vejledning,  og  han  glemmer  al- 

drig  at  bede  en  takkebøn  når  de  er  kommet  i  havn 
igen. 

Præsident  Baudin  beskriver  sin  anden  rejse  til  Taen- 
ga  som  den  mest  uforglemmelige  oplevelse  på  sin 
mission.  Præsident  Temanu  kom  for  at  hente  ham  og 
så  snart  de  havde  forladt  Makemo  begyndte  det  at 
storme.  Vinden  og  bølgerne  puffede  båden  rundt,  så 
den  ændrede  kurs.  „Forestil  jer  min  bekymring," 
siger  præsident  Baudin,  „da  vi  efter  6  timer  stadig 
ikke  kunne  se  land. 

Pludselig  stod  præsident  Temanus  og  pegede  med 
fingeren,  mens  han  lige  så  roligt  sagde  at  øen  lå  i  den 
retning.  Vinden  lagde  sig  næsten  omgående  og  havet 
blev  roligt,  og  så  dukkede  snesevis  af  delfiner  op  og 
hoppede  op  foran  båden,  som  om  de  var  kommet  for 
at  hilse  på  os  og  føre  os  forbi  revet.  Og  som  om  det  ik- 
ke var  imponerende  nok,  så  vi  også  en  hval,  omkring 
30  meter  væk,  den  sendte  en  vandstråle  op  i  luften,  og 
den  havde  ikke  spor  travlt,  men  fulgtes  med  os  et 
stykke  vej  frem." 

Elementerne  tæmmet  og  der  kom  vand 

Medlemmerne  på  Taenga  tror  at  Himlen  har  tæm- 
met elementerne  på  deres  ø.  De  senere  år  har  fem  sto- 
re cykloner  fejet  hen  over  området,  og  selv  om  der 
skete  omfattende  skader  på  de  omliggende  øer,  så 
blev  Taenga  slet  ikke  berørt  af  en  eneste  af  disse  øde- 
læggende storme. 

På  samme  måde  er  folk  på  Taenga  heller  ikke  sene 
til  at  fortælle  hvordan  Herren  har  velsignet  dem  med 
alt  det  vand  som  de  skal  bruge.  Eftersom  der  hverken 
er  bjerge,  floder  eller  kilder  på  øerne  i  havet,  så  må  de 
samle  alt  deres  drikkevand  i  regnvandstønder  og 
vandtanke.  I  de  tørre  årstider  er  de  fleste  øer  plaget  af 
konstant  vandmangel  og  vandet  må  i  perioder  stærkt 
rationeres.  Men  på  Taenga  har  de  ikke  disse  proble- 
mer. Ironisk  nok  er  der  et  område,  hvor  det  moderne 
Taenga  kan  prale  af  en  højere  levestandard  end  dem 
der  bor  på  Tahiti,  hvor  ikke  alle  har  elektricitet.  På 
Taenga  har  alle  solenergi. 

Paradiset  på  jorden 

Here  af  de  kirkeledere  fra  Tahiti,  som  for  nylig  har 
besøgt  Taenga,  var  imponeret  over  hvor  stor  tryghed 
de  føler  på  øen  og  den  overvældende  åndelighed  der 
hersker  blandt  hele  befolkningen.  „Det  er  som  et  pa- 
radis, "  siger  Georges  Bonnet,  kirkens  regionalleder  i 
timelige  sager. 

En  morgen  blev  bror  Bonnet  vækket  ved  en  usæd- 
vanlig lyd.  Da  han  kom  op  og  kiggede  ud,  så  han 
hjælpeforeningssøstrene  gå  og  feje  de  blade  sammen, 
som  var  faldet  på  (villa)vejen  i  nattens  løb.  „Jeg  har 


aldrig  oplevet  en  sådan  renlighed,"  bemærkede  han. 
„Hele  landsbyen  er  pletfri  og  det  er  tydeligt  at  se  at 
folk  er  stolte  af  deres  ø." 

Præsident  C.  Wayne  Mack  og  præsident  C.  Jay 
Larson,  der  var  præsident  Baudins  efterfølgere  som 
missionspræsidenter  på  Tahiti,  føler  også  noget  sær- 
ligt for  øen.  Interessant  nok  har  de  begge  aftjent  deres 
første  mission  på  Taenga.  Præsident  Larson,  der  kom 
tilbage  fra  Tahiti  i  juli  1984,  siger:  „Jeg  har  altid  været 
imponeret  af  Taenga,  fordi  det  måske  er  den  mest  ån- 
delige og  mest  enige  gren  i  missionen.  Det  var  tilfæl- 
det da  jeg  arbejdede  på  øen  som  missionær  for  30  år 
siden,  og  det  gælder  stadig  i  dag."  □ 


Yves  Perrin  arbejder  som  højpræsternes  gruppeleder 
og  Kathleen  Perrin  er  rådgiver  i  primarypræsidentskabet 
i  Union  31.  ward,  Sandy  Cottonwood,  Creek  staven,  Utah. 


Ældste  Yokunido  Sato  fra  Japan  og 
hans  kammerat  fra  North  Carolina, 
ældste  David  Gathers,  arbejder 
i  skyggen  af  Salt  Lake  templet. 

Unge  mænd  og  piger  kaldes 
fra  Europa,  Asien  og  Sydamerika, 
til  at  udbrede  evangeliet  - 
i  Utah. 


Da  Yokunido  Sato  tilsluttede  sig  kirken  og  be- 
sluttede sig  til  at  tage  på  mission,  kunne  han 
have  forventet  at  komme  til  at  forkynde  evan- 
geliet for  sine  landsmænd  i  Japan.  Ramon  Ramos  fra 
Guyana  kunne  også  have  glædet  sig  til  at  udføre  en 
mission  i  Sydamerika.  Men  i  stedet  blev  både  ældste 
Sato  og  ældste  Ramos  kaldet  til  at  arbejde  i  skyggen  af 
kirkens  hovedsæde  i  Salt  Lake  City. 

Ældste  Takashi  Wada  måtte  læse  sin  kaldsbrev  til 
sin  mission  otte  gange,  før  han  blev  klar  over  at  han 
skulle  til  nordre  mission  i  Salt  Lake  City.  Søster 
Lindamay  Garcia  fra  Salt  Lake  Citys  søndre  mission 
undrede  sig  da  hun  fik  sin  kaldelse:  „Hvad  skal  de 
med  flere  mormoner  i  Salt  Lake  City?" 

Lige  så  længe  kirken  har  eksisteret  har  den  sendt 
missionærer  ud  fra  kirkens  hovedsæde,  for  at  forkyn- 
de evangeliet  over  hele  verden.  Nu  arbejder  Jesus 
Ramon  fra  Spanien,  Marie  Normand  fra  Quebec  i 
Canada  og  mange  andre  unge  mennesker  fra  mange 
steder  i  verden  i  missioner  der  har  deres  hovedkvarter 
i  Salt  Lake  City. 

Der  er  mange  mennesker  som  ikke  engang  er  klare 
over  at  der  findes  en  mission  i  Salt  Lake  City.  Men  der 
er  faktisk  to  missioner  i  hovedkvarteret  i  Salt  Lake 
dalen.  Salt  Lake  Citys  nordre  mission  i  Utah  strækker 
sig  nordpå  helt  op  til  Idaho  og  dækker  også  en  del  af 
Wyoming.  Salt  Lake  Citys  søndre  mission  i  Utah  dæk- 
ker et  område  der  strækker  sig  ind  midt  i  dalen  ned  til 
Utahs  sydlige  grænse. 

Det  er  den  nordre  mission  der  er  mest  international. 

„  Vi  har  en  international  mission  lige  her  i  Salt  Lake 
City, "  siger  Salt  Lakes  missionspræsident  fra  den 
nordre  mission,  Lloyd  V.  Owen,  der  kommer  fra 
Alaska.  „Vi  har  missionærer  fra  hele  verden,  blandt 
andet  fra  Samoa,  Tonga,  England,  Irland,  Sydafrika, 
Vietnam,  Laos,  Cambodia  og  Thailand.  Vi  har  ikke 
mindre  end  30  nationer  repræsenteret  i  denne  missi- 
on." Missionen  kan  på  ethvert  tidspunkt  undervise  i 
evangeliet  på  sytten  sprog. 

„Vore  missionærer  fra  andre  lande  hjælper  folk  til  at 
forstå  at  vi  er  en  verdensomspændende  kirke, "  siger 
søster  Peggy  Owen.  „De  nordamerikanske  missio- 
nærer, der  arbejder  sammen  med  deres  kammerater, 
får  endvidere  en  indsigt  i  fremmede  kulturer,  som  de 
ellers  ikke  ville  have  fået."  Til  gengæld  opmuntres  de 
internationale  missionærer  til  at  lære  at  tale  bedre  en- 
gelsk og  prøve  at  forstå  den  kultur  de  befinder  sig  i. 

For  bedre  at  imødekomme  den  udfordring  det  er  at 
lede  en  mission  med  så  mange  forskellige  sprog  og 
kulturforskelle,  er  alle  de  internationale  missionærer 
samlet  i  én  zone  i  missionen,  nemlig  zone  otte.  Der- 
ved kan  missionspræsidenten  udnytte  missionærer- 
nes sproglige  evner  bedst  muligt.  Systemet  fungerer, 
ifølge  præsident  Owen.  „Zone  otte  er  som  regel  den 
førende  zone  i  missionen,  når  det  drejer  sig  om  at 
døbe  folk." 

Salt  Lakes  nordre  og  søndre  missioner  hører  til  dem 
der  har  flest  dåb  i  kirkens  engelsktalende  missioner. 


Præsident  Van  L.  McCabe  fra  søndre  mission  mener  at 
det  er  på  grund  af  de  mange  medlemmers  store  ind- 
sats for  at  gøre  sig  til  venner  med  folk,  de  missionær- 
orienterede  ledere  i  ward  og  stave,  og  især,  de  meget 
hengivne  og  flittige  fuldtidsmissionærer. 

Nyomvendte  missionærer 

I  mange  tilfælde  er  missionærerne  selv  forholdsvis 
nydøbte.  Andre  har  kun  været  aktive  i  kirken  i  få  år, 
før  de  blev  kaldet  på  mission. 

Ældste  Yokunidu  Sato  tilsluttede  sig  kirken  for  seks 
år  siden  i  sin  hjemby,  Sapporo,  i  Japan.  Han  var 
tidligere  buddhist  og  er  den  eneste  sidste  dages  helli- 
ge i  sin  familie.  Han  siger  at  han  fik  „troen  til  at  tage 
på  mission,  fordi  præsident  Kimball  sagde  at  han  øn- 
skede at  alle  unge  mænd  skulle  udføre  en  mission" . 
Ældste  Sato  har  lært  lidt  engelsk  i  skolen  og  har  stu- 
deret engelsk  på  kirkens  MTC  -  missionærernes  træ- 
ningscenter -  i  Provo,  Utah.  Nu  underviser  han  i 
evangeliet  både  på  engelsk  og  japansk. 

Hans  kammerat,  ældste  Davis  Gathers,  der  kommer 
fra  Pine  Bluff  i  North  Carolina,  har  ikke  været  på  træ- 
ningscentret, således  som  en  fremmedsproget  missio- 
nær, så  han  kan  ikke  japansk,  men  han  har  lært  så 
meget  af  ældste  Sato  at  han  nu  også  kan  give  lektier 
på  japansk. 

Ældsterne  Sato  og  Gathers  blev  tildelt  arbejdet  på 
tempelpladsen  i  Salt  Lake  City,  hvor  templet  og  taber- 
naklet, Assembly  Hall  og  kirkens  to  besøgscentre  lig- 
ger. Den  smukke  tempelplads  tiltrækker  rundt  regnet 
to  millioner  turister  om  året.  En  af  disse  turister  var 
den  21-årige  Chitomi  Tanaka  fra  Japan,  som  var  kom- 

Irent  sad  på  en  gren  højt  oppe  i 
egetræet  og  dinglede  med  be- 
nene. Da  Jared  og  Tom  råbte  på 
ham  nede  fra  jorden  kunne  han  ikke 
engang  høre  dem.  Han  drømte  med 
åbne  øjne,  om  en  bog  han  var  ved  at 
læse.  Han  havde  fået  en  bog  der  hed 
Pionerbørn  af  sin  farmor  til  sin  fødsels- 
dag. Da  han  havde  læst  lidt  i  bogen, 
lagde  han  den  på  sin  seng  og  klatrede 
op  i  træet  for  at  tænke  på  pionerbørne- 
ne og  deres  forunderlige  oplevelser. 

En  af  drengene  i  bogen  havde  reddet 
sine  to  søstre,  da  der  gik  ild  i  deres  hus 
og  marker.  En  anden  havde  fundet 
mad  til  sin  familie,  da  hans  far  var  med  i  en  krig. 

Historierne  handlede  om  de  mange  farer  som  pio- 
nerbørnene kom  ud  for  -  bjørne,  prærieulve,  sult  og 
somme  tider  indianeroverfald.  Trent  ville  ønske  at  han 
havde  levet  dengang.  Han  kunne  sagtens  have  klaret 
det!  Han  skulle  nok  have  skræmt  både  bjørne  og  præ- 
rieulve langt  bort.  Som  spejder  havde  han  lært  hvor- 
dan man  laver  en  snehule,  hvor  han  kunne  holde  sig 
selv  og  sin  lillebror  varm,  hvis  de  gik  vild,  ligesom  en 
af  pigerne  i  historierne.  Han  ville  dele  sit  brød  med  et 
sultent  barn,  selv  om  det  var  det  sidste  brød  han 


havde. 

Men  det  ville  aldrig  ske  for  Trent.  Hans  mor  kunne 
købe  alt  hvad  han  ønskede  sig  i  supermarkedet  -  alle 
mulige  slags  brød,  frisk  frugt  og  grøntsager  hele  året 
rundt,  ja  endog  slik. 

Efterhånden  trængte  stemmerne  nedenunder  ind  i 
Trents  drømme. 

„Trent!  Hvad  er  der  i  vejen  med  dig?"  råbte  Jared. 
„Er  du  blevet  døv  eller  hvad  er  der?" 

„Nej.  Hvorfor?" 

„Vi  har  stået  og  råbt  til  dig  at  du  skulle  komme 
ned, "  sagde  Tom. 

„Hvorfor?" 

„Det  ved  jeg  ikke  -  men  vi  kunne  gå  rundt  og  finde 
ud  af  noget  vi  kan  lave." 

Ja,  det  skulle  ikke  undre  mig  om  du  gjorde,  tænkte  Trent. 
Jared  og  Tom  var  hans  bedste  venner,  men  her  på  det 
sidste  havde  de  tit  gjort  sig  umulige.  Trent  klatrede 
noget  af  vejen  ned  ad  træet  og  hoppede  det  sidste 
stykke. 

„Hvad  gjorde  du  i  det  hele  taget  deroppe?"  spurgte 
Jared. 

„Jeg  sad  og  tænkte  på  en  bog  jeg  er  ved  at  læse," 
svarede  Trent.  „Den  handler  om  -" 

„En  bog!"  vrængede  Jared.  „Har  du  ikke  noget 
bedre  at  tage  dig  til  end  at  læse  bøger?" 

Trent  så  undersøgende  på  Jared,  og  forsøgte  at  se 
ind  bag  de  mørke  øjne  og  fregnerne  som  han  kendte 
så  godt.  Tom  var  næsten  også  som  en  bror  for  ham, 
skønt  han  var  flyttet  lidt  længere  væk  for  et  halvt  år 
siden. 


„Hvad  er  der  i  vejen  med  dig,  Jared?"  spurgte 
Trent.  „Du  plejer  da  nok  at  kunne  lide  at  læse.  Du 
plejer  da  at  kunne  lide  det  samme  som  mig." 

Jared  lod  som  om  han  ikke  hørte  Trents  spørgsmål. 

„Hej,  se  der,"  sagde  Tom  og  pegede.  „Der  kommer 
Reggie.  Lad  os  lave  lidt  skæg  med  ham." 

Trent  krympede  sig. 

Reggie  masede  afsted  på  sin  cykel  for  at  komme  op 
ad  bakken,  sveden  sprang  frem  på  hans  pande  og  han 
holdt  en  pose  krampagtigt  i  den  ene  hånd.  Reggie 
cyklede  det  bedste  han  havde  lært,  men  han  kunne 
ikke  gøre  ret  meget  særlig  godt,  og  han  gik  i  en  klasse 
for  børn  der  har  svært  ved  at  lære. 

„Hej,  du,"  råbte  Tom  da  Reggie  var  kommet  nær- 
mere, „dumme  unger  som  dig  må  ikke  køre  på  denne 
her  vej.  Du  må  køre  tilbage  og  tage  en  anden  vej." 

Reggie  holdt  op  med  at  træde  i  pedalerne  og  satte 
fødderne  på  jorden.  Han  så  sig  forvirret  omkring. 

„Hvad  er  der  galt?"  fortsatte  Tom,  „kender  du  ikke 
vejen?" 

Jared  lo.  Reggie  var  ældre  end  dem  begge.  Han  var 
også  større,  men  han  så  ud  til  at  være  bange. 

„Hvad  har  du  i  posen?"  spurgte  Tom. 

„Slik." 

„Kom,  lad  os  se,"  sagde  Jared  og  tog  posen  ud  af 
hånden  på  Reggie.  „Det  kunne  jo  være  der  var  noget 
som  jeg  kan  lide  i  den. " 

Jared  hældte  posens  indhold  ud,  og  han  og  Tom 
delte  det  mellem  sig. 

Reggie  blinkede  et  par  gange,  og  Trent  så  at  han 
havde  tårer  i  øjnene.  „Min  far  har  givet  mig  penge- 
ne," snøftede  Reggie.  „Jeg  har  selv  tjent  dem." 

„Ha!"  hånede  Tom.  „Hvad  har  du  lavet  for  at  tjene 
penge?  Snøret  dine  sko?" 

„Knappet  din  skjorte?"  tilføjede  Jared. 

Trent  kunne  mærke  hvordan  han  fik  tårer  i  øjnene. 
Han  havde  ikke  lyst  til  at  gå  imod  sine  to  bedste  ven- 
ner, men  han  vidste  hvad  han  måtte  gøre.  „Hold  op!" 
råbte  han. 


Tom  og  Jared  kiggede  forbavset  på  ham.  Selv  Reggie 
så  overrasket  ud.  Trent  tog  Reggies  slik  ud  af  sine  ven- 
ners hænder. 

„Åh,  hold  op,"  sagde  Tom.  „Vi  skulle  jo  bare  have 
lidt  sjov." 

„Ja,  men  det  er  ikke  særlig  sjovt  for  Reggie,  er  det 
vel?"  Trent  stillede  spørgsmålet  mens  han  gav  Reggie 
hans  pose  slik  tilbage. 

„Nej,"  svarede  Reggie  og  tørrede  tårerne  af  sine 
kinder. 

„Kom,"  sagde  Trent,  og  lagde  sin  hånd  om  Reggies 
skuldre.  „Jeg  følger  dig  hjem." 

Mens  Trent  og  Reggie  fulgtes  ad  med  cyklen  imel- 
lem sig,  talte  de  sammen.  De  talte  om  cykler  og 
Reggie  fortalte  Trent  om  sin  lille  nye  hundehvalp. 

Da  de  havde  vinket  farvel  til  hinanden,  følte  Trent  at 
han  havde  gjort  en  god  gerning.  Han  blev  klar  over, 
at  selv  om  man  ikke  kommer  ud  for  sult  eller  bjørne, 
sådan  som  pionerbørnene  i  hans  bog,  så  havde  han 
også  udvist  mod  ved  at  gå  imod  sine  venner,  for  at 
hjælpe  Reggie.  Det  var  bare  en  anden  slags  mod.  □ 

AMMON 

PÅ  MISSION  HOS 

LAMANITERNE 


Ammon  og  hans  brødre,  Kong  Mosiahs  sønner, 
tiggede  deres  far  om  at  få  lov  at  tage  på  mis- 
sion blandt  lamaniterne.  Kong  Mosiah  var  ikke 
sikker  på  at  han  burde  lade  sine  sønner  tage  afsted, 
for  lamaniterne  var  et  ugudeligt  og  ondt  folk,  og  de 
elskede  blodsudgydelser.  Mosiah  bad  og  spurgte 
Herren. 

Herren  svarede:  „Lad  dem  tage  derop,  thi  mange 
vil  tro  på  deres  ord,  og  jeg  vil  udfri  dine  sønner  af 
lamaniternes  hænder."  En  af  Mosiahs  sønner  skulle 
have  været  den  næste  konge,  men  de  ville  alle  hellere 
være  missionærer  i  stedet  for.  Da  nogle  af  Ammons 
venner  hørte  om  hans  ønske,  grinede  de  ad  ham.  De 
mente  det  var  spild  af  tid  at  undervise  de  ugudelige 
lamaniter.  Men  Ammon  og  hans  brødre  ønskede  at 
alle  mennesker  skulle  have  mulighed  for  at  lære  om 
evangeliet. 

De  forlod  Zarahemlas  land  og  rejste  til  Nephis  land, 
hvor  lamaniterne  boede.  Under  rejsen  fastede  og  bad 
de  ofte,  om  at  de  måtte  være  redskaber  i  Guds  hånd 
til  at  bringe  lamaniterne  kundskab  om  sandheden.  Da 
brødrene  nåede  grænserne  til  lamaniternes  land,  gik 
de  hver  for  sig,  i  hver  sin  retning. 

Da  brødrene  skiltes  tog  Ammon  alene  til  Ishmaels 
land.  Så  snart  han  kom  ind  i  landet  blev  han  fanget  og 
sat  i  fængsel.  Lamaniterne  bandt  ham,  som  en  fjende, 
og  bragte  ham  frem  for  deres  konge,  og  spurgte  om  de 
skulle  dræbe  ham.  Ammon,  der  var  omringet  af  lama- 
niter, mødte  kong  Lamoni  uden  frygt.  Lamoni  spurgte 
Ammon  om  han  kunne  tænke  sig  at  bo  blandt  lamani- 
terne. 

Ammon  svarede  ydmygt:  „Ja,  jeg  ønsker  at  bo 
blandt  dette  folk  i  nogen  tid,  ja,  måske  til  min  døds- 
dag." Dette  blev  kong  Lamoni  meget  glad  for  at  høre, 


så  han  løslod  Ammon  og  tilbød  ham  en  af  sine  døtre 
til  kone.  Men  Ammon  var  kommet  for  at  missionere, 
så  han  svarede:  „Nej,  men  jeg  vil  være  din  tjener." 
Så  blev  Ammon  tjener  hos  kong  Lamoni. 

Tre  dage  senere,  da  Ammon  og  nogle  andre  tjene- 
stefolk var  på  vej  med  kongens  dyreflok  ned  til  van- 
dingspladsen,  kom  en  flok  ugudelige  lamaniter  og 
spredte  kongens  får. 

„Nu  vil  kongen  slå  os  ihjel,  ligesom  han  har  gjort 
ved  vore  brødre,  fordi  hans  fåreflok  er  spredt,"  jamre- 
de kongens  tjenere.  Man  Ammon  blev  meget  glad. 
Nu  fik  han  en  chance  for  at  vise  Herrens  kraft,  og  op- 
nå tjenernes  tillid,  så  de  lettere  ville  tro  hans  ord. 

„Vær  ved  godt  mod,"  opmuntrede  Ammon.  „Lad 
os  samle  flokkene  så  vi  ikke  bliver  dræbt." 

Tjenerne  skyndte  sig  at  samle  flokkene,  men  de 
ugudelige  lamaniter  kom  igen. 

„Omring  fårene,  så  de  ikke  bliver  spredt!"  kom- 
manderede Ammon,  „så  skal  jeg  nok  klare  de  ond- 
skabsfulde mennesker." 

De  lamanitiske  røvere  var  ikke  bange  for  Ammon  - 
de  mente  ikke  det  var  nogen  sag  for  en  af  deres  mænd 
at  dræbe  ham.  Men  de  vidste  ikke  at  Herren  havde 
lovet  kong  Mosiah  at  Ammon  ville  være  beskyttet  på 
sin  mission.  Ammon,  der  havde  tillid  til  Herren, 
kæmpede  helt  alene  med  mændene. 

Ved  hjælp  af  sin  slynge  slog  Ammon  6  af  de  on- 
skabsfulde  mænd  ned  med  sten.  Røverne  kunne  ikke 
ramme  Ammon  med  deres  sten.  De  for  rasende  hen 
imod  Ammon  med  deres  knipler,  men  hver  gang  de 
løftede  deres  knipler,  huggede  han  deres  arme  af  dem 
med  sit  sværd.  Røverne  flygtede  rædselsslagne  for 
Ammon. 

De  tjenere  der  tog  sig  af  fårene  blev  meget  forbavse- 


de.  De  samlede  de  afhuggede  arme  af,  bragte  dem  til 
kong  Lamoni,  og  fortalte  ham  alt  hvad  der  var  sket. 

„Sandelig,  denne  mand  er  mere  end  et  menneske," 
sagde  han  forbløffet.  „Er  han  ikke  den  store  ånd,  som 
sender  sådanne  straffedomme  ned  over  dette  folk  for 
deres  mords  skyld?" 

„Vi  ved  ikke,  om  han  er  den  store  ånd  eller  et  men- 
neske," svarede  tjenerne,  „men  så  meget  ved  vi,  at 
han  ikke  kan  dræbes  af  kongens  fjender;  og  de  kan 
heller  ikke  sprede  kongens  får,  når  han  er  med  os." 

„Hvor  er  den  mand,  der  har  så  stor  en  magt?" 
spurgte  kong  Lamoni. 

„Han  er  ved  at  fodre  dine  heste." 

Så  sagde  Lamoni:  „Blandt  alle  mine  tjenere  har  der 
sandelig  ikke  være  nogen  så  trofast  som  denne  mand. 
Nu  ved  jeg  for  vist,  at  det  er  den  store  ånd,  og  jeg 
kunne  ønske,  at  bede  ham  komme  ind  til  mig,  men 
jeg  tør  ikke." 

Da  Ammon  kom  tilbage  for  at  aflægge  rapport,  om 
at  hans  arbejde  var  udført,  blev  han  overrasket  over  at 
se  at  kong  Lamonis  ansigt  var  forandret.  Ammon 
vendte  sig  for  at  gå,  men  kongens  tjenere  standsede 
ham  og  sagde:  „Rabbanah  (1),  kongen  ønsker,  at  du 
skal  blive." 

Ammon  vendte  sig  om  mod  kongen  og  spurgte: 
„O  konge,  hvad  vil  du  at  jeg  skal  gøre  for  dig?"  Men 
Lamoni  vidste  ikke  hvad  han  skulle  sige.  Så  spurgte 
Ammon  igen:  „Hvad  ønsker  du  af  mig?"  Men  kongen 
vidste  stadig  ikke  hvad  han  skulle  svare. 

Ammon,  der  var  fyldt  med  Guds  ånd,  forstod  kong- 
ens tanker  og  sagde:  „Er  det  fordi  du  har  hørt,  at  jeg 
forsvarede  dine  tjenere  og  dine  får,  at  du  er  forund- 
ret? Jeg  er  din  tjener,  og  hvad  du  ønsker,  som  er  ret, 
det  vil  jeg  gøre." 

Så  talte  kong  Lamoni  omsider  og  sagde:  „Hvem  er 
du?  Er  du  den  store  ånd,  som  kender  alle  ting?" 

„Nej,  det  er  jeg  ikke,"  svarede  Ammon. 

„Jamen  ved  hvilken  magt  kender  du  så  mine  tanker 
og  gør  disse  store  ting?"  spurgte  kongen. 

„Vil  du  tro  mig,  hvis  jeg  fortæller  dig  det?"  spurgte 
Ammon. 

Og  kongen  udbrød:  „Ja,  jeg  vil  tro  alle  dine  ord." 

Nu  var  Lamoni  parat  til  at  få  undervisning  i  evange- 
liet. Ammon  lærte  ham  om  Gud,  om  verdens  skabel- 
se, og  om  formålet  med  livet.  Han  fortalte  Lamoni  om 
Lehi,  Laman,  Lemuel,  Nephi  og  deres  historie.  Kong- 
en troede  på  Ammon  og  begyndte  at  bede:  „O  Herre, 
vær  barmhjertig  mod  mig  og  mit  folk."  Så  faldt  han 
om  på  jorden  som  om  han  var  død.  Lamonis  tjenere 
bar  ham  ind  på  hans  seng,  hvor  han  lå  livløs  i  to  dage 
og  to  nætter. 

På  dronningens  opfordring  kom  Ammon  og  besøgte 
hendes  mand.  Ammon  forsikrede  hende  om  at  Lamo- 
ni ikke  var  død,  men  at  han  ville  stå  op  næste  dag. 


Dronningen  troede  hvad  Ammon  sagde,  og  den  næ- 
ste dag  stod  kong  Lamoni  op,  som  Ammon  havde  lov- 
et. Kongen  fortalte  alle  mennesker  i  paladset  at  han 
havde  set  Forløseren.  Han  lærte  dem  derpå  en  masse 
storslåede  ting.  Lamoni  og  hans  tjenere  var  alle  så 
overvældede  at  de  faldt  om  på  jorden,  undtagen  en  la- 
manitisk  kvinde,  der  hed  Abis.  Hun  var  tidligere  ble- 
vet omvendt,  på  grund  af  et  syn  hendes  far  havde 
haft.  Abis  løb  ud  i  byen  og  fortalte  folk  hvad  der  var 
sket,  i  håb  om  at  de  ville  omvende  sig.  De  samledes 
allesammen  for  at  se  det  mærkværdige  der  var  sket. 
En  af  de  mænd  der  kom,  var  bror  til  en  af  de  onde, 
der  var  slået  ihjel  af  Ammon.  Han  trådte  frem  og  trak 
Ammons  sværd  for  at  dræbe  ham,  men  i  samme  øje- 
blik han  hævede  sværdet  faldt  han  død  om.  Alle  var 
meget  forbavsede  og  begyndte  at  diskutere  hvorfor 
dette  var  sket.  Abis  blev  meget  ked  af  det,  da  hun  så 
de  begyndte  at  slås,  og  hun  tog  dronningens  hånd  for 
at  hjælpe  hende  op.  Dronningen  rejste  sig  og  priste 
Jesus.  Kongen  vågnede  og  standsede  stridighederne 
blandt  sit  folk.  Det  varede  ikke  længe  før  de  andre  og- 
så vågnede.  Lamoni  begyndte  at  undervise  sit  folk  om 
Ammons  ord,  og  mange  blev  døbt. 

Da  kirken  var  oprettet  i  landet,  fortalte  Herren  Am- 
mon at  hans  brødre  var  i  fængsel.  Så  rejste  Ammon  og 
Lamoni  i  kongens  vogn  hen  for  at  hjælpe  dem.  Da  de 
nåede  grænserne  til  Lamonis  land  mødte  de  Lamonis 
far,  som  var  konge  over  alle  de  lamanitiske  lande. 
„Hvorfor  kom  I  ikke  da  jeg  lavede  en  fest  for  mine 
sønner?"  bebrejdede  Lamonis  far.  „Og  hvor  går  du 
hen  med  denne  nephit?" 

Lamoni  fortalte  sin  far  alt  hvad  der  var  sket.  Lamo- 
nis far  blev  meget  vred  og  befalede  Lamoni  at  dræbe 
Ammon. 

„Jeg  vil  ikke  dræbe  Ammon, "  sagde  Lamoni. 

Kongens  far  trak  i  vrede  sit  sværd  for  at  angribe 
Lamoni,  men  Ammon  trådte  frem  og  sagde:  „Du  skal 
ikke  dræbe  din  søn."  Så  vendte  Lamonis  far  sig  om 
mod  Ammon,  men  Ammon  sårede  ham  i  armen  og 
truede  med  at  dræbe  ham.  Da  råbte  Lamonis  far: 
„Hvis  du  vil  skåne  mig,  vil  jeg  skænke  dig  hvad  end 
du  begærer,  ja,  indtil  det  halve  af  riget." 

Ammon  kunne  have  bedt  om  at  få  både  land  og  rig- 
domme, men  i  stedet  sagde  han:  „Dersom  du  vil  lade 
mine  brødre  løslade  fra  fængslet,  og  tillade  Lamoni  at 
bevare  sit  kongerige,  og  styre  det  efter  sin  egen  vilje, 
så  vil  jeg  skåne  dit  liv."  Lamonis  far  blev  forbavset 
over  Ammons  kærlighed  til  Lamoni  og  over  hans  usel- 
viskhed. Lamonis  far  gav  Ammon  hvad  han  forlangte, 
og  bad  Ammon  undervise  ham  i  evangeliet.  På  den 
måde  blev  alle  lamaniternes  lande  åbnet  for  evange- 
liets forkyndelse.  Q 

(Denne  historie  findes  i  Alma  17-19.) 

LÆR  VORE 
LEDERE  AT  KENDE 


Anvisninger:  Tag  denne  side  ud  af  bladet  og  lim  den 
på  et  stykke  tyndt  karton.  Klip  billedhjulet  og  pilen 
ud.  Klip  forsigtigt  hullet  ud  langs  den  punkterede 
linie.  Klip  derpå  vinduesskodden  på  pilen 
langs  den  punkterede  linie.  Sæt  pilen 
på  billedhjulet,  prik  mod  prik. 


Sig  navnet  på  den  generalautoritet,  som  kommer 

frem  i  midten,  når  du  har  drejet  pilen.  Kontrolér  om 

du  har  svaret  rigtigt  ved  at  åbne  „skodden"  på  pilen. 

Efterhånden  som  der  kommer  nye  ledere, 

kan  du  føre  dit  billedhjul  ajour. 

met  for  at  besøge  en  ven  i  Utah.  Da  ældsterne  havde 
vist  hende  rundt  på  tempelpladsen  spurgte  de  om 
hun  kunne  tænke  sig  at  lære  noget  mere  om  kirken. 
Chitomi  læste  Mormons  Bog  og  vidste  at  den  var 
sand,  men  hun  havde  problemer  med  at  tilslutte  sig 
kirken.  Ældsterne  udfordrede  hende  til  dåb  og  satte 
en  dato,  men  efterhånden  som  datoen  nærmede  sig 
besluttede  Chitomi  at  hun  alligevel  ikke  ville  døbes. 
Da  hun  havde  studeret  evangeliet  i  fem  måneder  blev 
hun  omsider  døbt.  Siden  vendte  hun  tilbage  til  Japan 
hvor  hun  er  et  trofast  medlem  af  kirken,  fortæller 
ældste  Sato. 

Ældste  Sato  og  ældste  Gathers  har  også  haft  mulig- 
hed for  at  undervise  en  vietnamesisk  dame  og  hendes 
datter. 

Der  er  flere  missionærer  i  Salt  Lake  City  der  har  lig- 
nende to-sprogede  oplevelser.  Søster  Marie  Normand 
er  opvokset  i  det  fransktalende  Quebec  i  Canada.  Hun 
blev  kaldet  til  at  arbejde  i  Salt  Lake  City,  og  var  på 
missionærernes  træningscenter  for  at  lære  engelsk. 
Hun  fik  søster  Janice  Rider  til  kammerat  -  hun  er  også 
canadier,  men  har  arbejdet  med  cambodianske  flygt- 
ninge. Den  fransktalende  missionær,  som  lærte  en- 
gelsk, underviser  nu  i  evangeliet  på  cambodiansk. 


Cambodiansk  omvendelseshistorie 


Der  bor  ca  8000  sydøstasiatiske  flygtninge  i  Utah,  og 
der  kommer  omkring  50  til  100  nye  flygtninge  hver 
måned.  Donald  og  Irene  Jones  fra  Mesa  i  Arizona  er  et 
missionærægtepar  som  arbejder  med  velf ær dstj ene- 
ste, blandt  cambodianske  flygtninge.  Ældste  Jones 
fortæller  at  „omkring  30  procent  af  de  mennesker  vi 
hjælpe  med  tøj,  møbler,  mad  og  jobtræning  ikke  er 
medlemmer  af  kirken.  Når  man  hjælper  folk  åbnes  der 
ofte  en  udvej  for  at  undervise  dem  i  evangeliet". 

En  omvendelseshistorie  handler  om  Sakhan  Lay, 
der  var  skolelærer  i  Cambodia.  Da  regeringen  faldt, 
blev  hendes  familie  skilt  fra  hinanden  og  hun  blev 
sendt  i  fangelejr.  To  gange  var  hun  udsat  for  at  der 
blev  åbnet  ild  imod  dem,  men  hun  reddede  livet.  På 
en  mirakuløs  måde  undslap  hun,  og  det  lykkedes 
hende  at  finde  sine  børn,  som  var  flygtet  til  Thailand. 
En  cambodiansk  sidste  dages  hellige  familie,  som  bor  i 
Utah,  kautionerede  for  familien  Lay,  så  de  kunne 
komme  til  Salt  Lake  City.  Senere  tilsluttede  de  sig  kir- 
ken og  søster  Lay  arbejder  nu  i  socialforsorgen  for  sit 
folk. 

To  missionærer  i  Salt  Lakes  nordre  mission  er  fra 

Vietnam,  og  de  giver  lektier  i  evangeliet  på  engelsk  til 

to  undersøgere,  der  er  opvokset  i  et  spansktalende 

land.  Ældste  Jeff  Reyes  fra  Los  Angeles  i  Californien, 

har  været  student  på  University  of  Utah  og  spillet  på 

deres  fodboldhold,  før  han  blev  professionel.  Da  han 

fik  en  knæskade  sluttede  denne  122  kg  tunge  unge 


I  midten:  En  skomager,  Ramon  Ramos,  fra  Guyana,  kom  ind  i 
kirken  og  på  mission  som  følge  af  en  forretningsrejse  til  De 
vestindiske  Øer. 

Søster  Sonya  Collins  fra  Leeds  i  England,  dirigerer  sangen  til  en 
missionærkonference . 

Søstermissionærerne  Sonya  Collins,  fra  Leeds  i  England  og 
Denise  Bailey,  fra  Palos  Verdes  i  Californien,  har  et  panorama 
over  Salt  Lake  City,  under  gennemgangen  af  dagens  program 
om  morgenen. 

Søster  Theresa  Moe,  der  oprindeligt  er  fra  Samoa,  fik  opfyldt  sit 
livs  drøm  da  hun  blev  kaldet  på  mission  til  Salt  Lake  City. 

Nummer  to  fra  venstre:  Ældste  Jesus  Ramon,  der  havde  håbet 
på  at  blive  kaldet  på  mission  til  sit  fædreland,  Spanien,  græd  da 
han  blev  kaldet  på  mission  til  Utah 

Lloyd  V.  Owen,  der  er  præsident  for  Salt  Lakes  nordre  mission, 
ses  her,  mens  han  taler  til  en  missionærkonference.  Han  siger  at 
mange  missionærer  reagerer  mistroisk,  når  de  kaldes  til  Utah. 

Ældste  James  M.  Paramore  fra  De  halvfjerds'  første  Kvorum, 
som  er  områdepræsident  for  Utahs  nordre  område,  giver 
belæringer  under  sin  tale  til  missionærerne  ved  en 
zonekonference . 

mands  fodboldkarriere.  Han  vendte  tilbage  til  Salt 
Lake  City,  selv  om  han  havde  stærke  følelser  imod 
kirken.  Men  da  han  mødte  missionærerne  blev  han 
modtagelig  for  evangeliet  og  døbt.  Præsident  Owen 
husker  at ,  Jeff  var  så  ivrig  efter  sin  dåb  at  han  kram- 
mede disse  små  vietnamesiske  missionærer  og  bogsta- 
velig talt  løftede  dem  op  i  luften.  Jeg  sagde  for  sjov 
skyld  til  min  hustru,  at  jeg  var  nervøs  for  deres  liv." 

„Som  i  Himlen" 

Hvad  siger  en  missionær,  som  bor  udenfor  De  fore- 
nede Stater,  til  at  modtage  en  kaldelse  til  at  arbejde  i 
Salt  Lake  City?  Præsident  Owen  har  lagt  mærke  til  at 
„de  reagerer  forskelligt.  Nogle  tror  at  de  kommer  i 
Himlen.  Mange  reagerer  mistroisk  på  deres  kaldelse". 
Søster  Theresa  Moe,  en  californisk  enke  der  oprinde- 
ligt kommer  fra  Samoa,  fik  af  sine  venner  og  familie  at 
vide  at  hun  ville  blive  kaldet  til  at  arbejde  i  Tonga  eller 
Samoa  eller  en  af  de  andre  sydhavsøer.  Men  hun  hav- 
de drømt  om  at  komme  til  Utah,  siden  hun  som  lille 
pige  havde  set  billeder  af  Salt  Lake  templet.  Hun  var 
helt  sikker  på  at  hun  ville  blive  kaldet  til  at  arbejde  i 
Salt  Lake  City,  og  hun  fik  ret. 

Søster  Lindamay  Garcia  fra  Mercedes  i  Texas  tilslut- 
tede sig  kirken  i  1984,  og  hun  var  slet  ikke  klar  over  at 
der  var  en  mission  i  Utah. 

Men  ældste  Jesus  Ramon  fra  Elche  i  Spanien,  som  er 
den  eneste  i  sin  familie  der  er  medlem  af  kirken,  siger: 
„Jeg  græd  da  jeg  fik  min  kaldelse  til  Utah.  Jeg  ville  så 
gerne  arbejde  med  mit  eget  folk  i  Spanien  og  forkynde 
evangeliets  budskab  for  dem.  Jeg  ville  også  så  gerne 
være  i  nærheden  af  min  familien,  for  at  hjælpe  dem 
ind  i  kirken.  Men  jeg  bad,  og  så  vidste  jeg  at  kaldelsen 
kom  fra  Herren  gennem  præsident  Spencer  W.  Kim- 
ball,  og  at  det  var  i  Utah  at  jeg  skulle  være." 

Nu  er  han  glad  fordi  han  adlød  kaldelsen.  „Jeg  har 
set  stor  fremgang  i  min  families  indstilling  til  kirken. 
De  kommer  nu  i  kirken,  på  grund  af  den  forandring 
de  har  set  i  min  levevis,  og  fordi  de  godt  kan  lide 
kirkens  medlemmer.  Jeg  tror  at  en  af  velsignelserne 
ved  at  udføre  en  mission  er  at  man  ser  sin  familie 
komme  ind  i  kirken." 

Selv  om  ældste  Ramon  arbejder  i  en  engelsktalende 
mission,  er  han  ofte  i  kontakt  med  mexikanere  eller 
sydamerikanere  som  bor  i  hans  område,  zone  otte. 

Forskelligartede  sprog 

Ældste  Santiago  Tinon  fra  Chicago  i  Illinois  og 
Alejandro  Flores  fra  El  Paso  i  Texas  arbejder  med 
spansktalende  undersøgere,  og  det  giver  dem  fælles 
erfaringer.  Selv  om  de  to  ældster  oprindeligt  blev  kal- 
det som  engelsktalende  missionærer  til  Salt  Lakes 


Citys  søndre  mission  i  Utah,  så  arbejder  de  nu  ude- 
lukkende med  spansktalende  folk  fra  Mexico,  Guate- 
mala, Venezuela  og  El  Salvador.  Dette  missionærpar 
havde  6  dåb  alene  på  én  måned.  En  af  dem  var  en  ung 
mexikansk  søster,  der  var  kommet  til  Provo  for  at  stu- 
dere. Hun  røg  meget,  men  tog  imod  udfordringen  til 
at  læse  Mormons  Bog.  Ved  den  tredie  lektie  var  hun 
omvendt  og  parat  til  at  holde  op  med  at  ryge.  Hun  var 
et  eksempel  på  hvor  modtagelige  de  spansktalende  er 
for  evangeliet,  siger  ældste  Flores. 

En  skomager,  Ramon  Ramos,  fra  Guyana  i  Sydame- 
rika, rejste  til  Barbados  -  en  af  de  vestindiske  øer  -  for 
at  sælge  håndlavede  sko  til  turisterne.  Der  traf  han 
missionærerne,  og  kort  efter  tilsluttede  han  sig  kirken. 
Dengang  var  han  21  år.  Han  ville  gerne  på  mission, 
men  da  han  var  den  eneste  i  sin  familie  der  var  med- 
lem af  kirken,  vidste  han  ikke  hvordan  han  skulle 
finansiere  den.  På  en  af  sine  rejser  til  Babados  mødte 
han  en  sidste  dages  hellige  familie  fra  Arizona,  og 
denne  familie  tilbød  at  støtte  ham  økonomisk  på  en 
mission. 

Når  ældste  Ramos  bliver  afløst  fra  sin  mission  har 
han  planer  om  at  vende  tilbage  til  Barbados,  for  at 
opbygge  kirken  der.  „Der  er  kun  meget  få  præste- 
dømmemedlemmer i  den  del  af  verden,  og  jeg  tror  at 
Herren  har  brug  for  mig  der,"  siger  han. 

Præsident  Owen  siger:  „Noget  af  det  dejligste  for 
de  unge  mennesker  der  kommer  fra  hele  verden  for  at 
arbejde  i  denne  mission,  er  at  de  derved  forbereder 
sig  til  at  blive  ledere  fremover.  De  ser  kirkens  store 
styrke,  de  ser  hvordan  stave  og  ward  fungerer  som  de 
skal,  og  denne  oplevelser  giver  dem  erfaring.  Når  de 
vender  tilbage  til  deres  eget  land,  hvor  kirken  vokser 
med  stor  hast,  og  hvor  det  er  en  stor  udfordring  at 
skaffe  uddannede  leder,  så  er  disse  unge  mennesker 
særligt  forberedt  til  arbejdet." 

De  personlige  forberedelser,  som  disse  missionærer 
selv  gør,  er  en  vigtig  del  af  de  erfaringer  de  opnår  som 
missionærer.  Ældste  Alejandro  Flores  synes  at  han  på 
sin  mission  har  lært  en  masse  om  livet.  Søster  Sonya 
Collins,  der  kommer  fra  en  stor  familie,  der  emigrere- 
de fra  Vestindien  til  Leeds  i  England,  hvor  de  tilslutte- 
de sig  kirken,  siger:  „En  mission  er  en  succes,  ikke 
kun  på  grund  af  de  dåb  der  bliver  resultatet.  En 
mission  er  en  succes,  hvis  missionærerne  lærer  sig 
selv  at  kende,  og  får  et  mere  sikkert  vidnesbyrd  om 
Jesus  Kristus." 

Medlemmerne  i  Jesu  Kristi  Kirke  af  Sidste  Dages 
Hellige  har  fået  påbud  om  at  forkynde  evangeliet 
„for  alle  folkeslag  og  stammer  og  tungemål  og  folk" 
(Ab.  14:6).  De  internationale  missionærer,  der  arbej- 
der i  Salt  Lakes  Citys  nordre  og  søndre  missioner  har 
en  enestående  og  hellig  mulighed  for  at  forkynde  Jesu 
Kristi  evangelium  i  skyggen  af  kirkens  hovedsæde.  □ 

KALDETVED   INSPIRATION 


Hvilke  chancer  har  en  ung 
mand  eller  en  ung  pige  fra 
Europa,  Asien  eller  Latin- 
amerika for  at  blive  kaldet 
på  mission  til  Utah? 
„Missionærerne,  der  kal- 
des til  at  arbejde  i  Salt  La- 
ke  City,  kaldes  ikke  efter 
noget  bestemt  mønster," 
siger  den  administrerende 
leder  for  missionærafdelin- 
gen, ældste  Charles  Didier 
fra  De  halvfjerds  første 


Kvorum.  „Det  er  profeter- 
ne, seerne  og  åbenbarerne 
der  tildeler  missionærop- 


gaverne, og  missionærer- 
ne over  hele  verden  kaldes 
ved  inspiration." 

Når  inspira- 
tionen resulte- 
rer i  en  kaldel- 
se til  en  en- 
gelsktalende 
mission,  som 
har  hjemme  i 
Salt  Lake 


City,  så  vil  ældsten  eller 
søstermissionæren  først 
komme  til  MTC  (missio- 
nærernes træningscenter) 
i  Provo,  Utah.  Og  alt  efter 
deres  talent  for  at  tale  en- 
gelsk vil  de  enten  blive  der 
til  et  to-ugers  orienterings- 
kursus  eller  til  et  seks- 
ugers engelskkursus. 

OPBYGNING  AF 
STÆRKE  FAMILIER 


Lige  fra  profeten  Joseph  Smith  til  præsident  Ezra  Taft 
Benson,  har  kirkens  præsidenter  kraftigt  opfordret  de 
hellige,  og  verden  som  helhed,  til  at  opbygge  stærke 
familier.  Her  er  hvad  Herrens  profeter  har  sagt: 


Herren  sagde  gennem  profeten  Joseph  Smith: 

„Og  atter:  Om  forældre  i  Zion  eller  i  nogle  af  dens 
organiserede  stave  har  børn,  og  de  ikke  underviser 
dem  i  læren  om  omvendelse,  tro  på  Kristus,  den  le- 
vende Guds  Søn,  og  om  dåb  og  den  Helligånds  gave 
gennem  håndspålæggelse,  når  de  er  otte  år  gamle, 
skal  synden  hvile  på  forældrenes  hoved. 

Thi  dette  skal  være  en  lov  for  Zions  indbyggere  og  i 
alle  dens  organiserede  stave. 

Og  når  deres  børn  er  otte  år  gamle,  skal  de  døbes  til 
deres  synders  forladelse  og  modtage  håndspålæg- 
gelse. 

De  skal  også  lære  deres  børn  at  bede  og  at  vandre 
retskaffent  for  Herren"  (L&P  68:25-28). 


Præsident  Brigham  Young: 

„Opdrag  jeres  børn  i  Herrens  kærlighed  og  frygt; 
læg  mærke  til  deres  anlæg  og  temperament  og  be- 
handl dem  i  henhold  dertil,  idet  I  aldrig  tillader  jer 
selv  at  rette  dem  i  ophidselsens  vrede;  lær  dem  at  el- 
ske jer,  snarere  end  at  frygte  jer,  og  lad  det  bestandigt 
være  jeres  agt,  at  de  børn,  som  Gud  har  været  så  kær- 
lig at  give  jer,  i  deres  ungdom  bliver  belært  om  vigtig- 
heden af  Guds  orakler  og  skønheder  i  vores  hellige 
religion,  så  de,  når  de  bliver  voksne,  altid  vil  nære 
ømme  følelser  for  dem  og  aldrig  fornægte  sandheden" 
(Den  danske  Stjerne,  apr.  1979,  s.  34-35). 


Præsident  John  Taylor: 

„Opdrag  jeres  børn  til  at  være  intelligente  og  flit- 
tige. Lær  dem  først  om  værdien  ved  at  have  et  sundt 
legeme,  og  hvordan  man  bevarer  det  sundt  og  leven- 
de. Lær  dem  at  nyde  den  ædleste  dyd  og  kyskhed,  og 
sørg  også  for  at  opmuntre  dem  til  at  udvikle  den  intel- 
lekt de  er  blevet  begavet  med.  De  bør  også  lære  om 
den  jord  de  lever  på,  dens  egenskaber  og  de  love  den 
styres  ved.  Og  de  skal  også  lære  om  Gud,  som  skabte 
jorden,  om  hans  planer  og  formålet  med  at  han  skabte 
den  og  satte  mennesker  på  den"  (Journal  of  Discourses, 
24:167). 


Præsident  Wilford  Woodruff: 

„Jeg  har  længe  været  klar  over  at  djævelen  gør  ihær- 
dige forsøg  på  at  drive  en  kile  ind  mellem  forældre  og 
børn  -  og  prøver  at  indgyde  fordærvede  tanker  i  de 
helliges  sønner  og  døtre,  for  at  få  dem  til  ikke  at  følge  i 
deres  fars  og  mors  fodspor.  Men  det  kan  han  ikke.  Dette 
folks  sønner  og  døtre  vil  holde  fast  og  være  stærke, 
i  Israels  Guds  navn,  hvis  vi  gør  vor  pligt"  (Journal  of 
Discourses,  8:271). 

Præsident  Lorenzo  Snow: 

„Hvis  I  nogen  sinde  skal  opnå  enhed  i  nogen  familie 
i  Zion,  hvis  I  nogensinde  skal  sikre  denne  himmelske 
enhed  det  nødvendige  for  at  leve  sammen  som  en 
evig  familie,  så  må  I  knytte  denne  familie  sammen  til 
ét,  og  Herrens  ånd  må  være  med  denne  families  over- 
hoved, og  han  skal  være  i  besiddelse  af  det  lys  og  den 
intelligens,  som  vil  frelse  denne  familie,  benytte  disse 
i  sit  daglige  liv  og  lede  hver  enkelt  derved,  for  han  har 
deres  frelse  i  sine  hænder"  (Journal  of Discourses, 
4:243). 

„Kvinderne  vil  opdage  at  de  har  en  hel  del  magt  og 
indflydelse  på  at  deres  mænd  bliver  velsignet.  Derfor 
må  I  forene  jeres  tro  og  jeres  hjerter,  og  bede  for  jeres 
mænd  og  børn"  (Journal  of  Discourses,  5:326). 


Præsident  Joseph  F.  Smith: 

„Kære  søskende,  vil  I  forsøge  at  passe  på  jeres  børn, 
og  se  efter  dem  på  sabbatsdagen?  Se  efter  hvor  de 
befinder  sig,  tag  dem  med  til  møderne  og  lær  dem 
noget  som  de  ikke  vidste  .  .  . 


Hvis  vi  lader  vore  børn  opføre  sig  som  om  de  havde 
ferie  om  søndagen,  og  er  ligeglade  med  hvor  de  er 
eller  hvad  de  gør,  så  vil  Gud  ikke  holde  os  skyldfri. 
Børn  er  underlagt  deres  forældre,  og  forældrene  har 
ansvaret  for  deres  børns  opførsel,  lige  til  de  når  de 
modne  år. 

Se  efter  jeres  børn,  søskende"  (Journal  of  Discourses, 
14:286). 


Præsident  Heber  J.  Grant: 

„Jeg  beder  til  at  jeres  eksempel  vil  være  af  en  sådan 
art  at  jeres  børn  vil  efterleve  Jesu  Kristi  evangelium, 
for  det  er  mere  værdifuldt  end  noget  andet  i  verden" 
(Gospel  Standards,  s.  156.  Samlet  af  G.  Homer  Dur- 
ham. The  Improvement  Era,  Salt  Lake  City,  1942). 


Præsident  George  Albert  Smith: 

„Kære  forældre,  værdsæt  jeres  børn.  Lad  ikke  andre 
opdrage  dem  i  det  der  hører  evigt  liv  til.  Det  er  jeres 
privilegium,  og  det  er  et  privilegium.  Lær  dem  at  bede 
og  vandre  oprigtigt  for  Herren,  at  de  kan  henvende 
sig  til  ham  når  de  har  brug  for  det,  og  han  vil  besvare 
deres  bønner.  I  vil  forbløffes  over  hvilken  stor  lykke  I 
vil  få  i  jeres  hjem,  større  end  nogen  sinde,  hvis  I  vil 
følge  dette  råd"  (General  Conference,  okt.  1948). 

Præsident  David  O.  McKay: 

„Den  fattigste  hytte,  hvor  der  er  kærlighed  og  en- 
hed i  familien,  har  langt  større  værdi  for  Gud  og  den 
fremtidige  menneskehed  end  nogen  verdslig  rigdom. 
I  et  sådant  hjem  kan  og  vil  Gud  udføre  mirakler" 
(General  Conference,  apr.  1964). 


Præsident  Joseph  Fielding  Smith: 

„Vi  siger  til  alle  familier  i  Israel:  Familien  er  den  vig- 
tigste institution  nu  og  i  al  evighed.  Vort  formål  med 
livet  er  selv  at  skabe  evige  familieenheder.  Der  er  intet 
vigtigere  for  familien  end  beseglingen  i  templet,  samt 
overholdelsen  af  de  pagter,  der  er  indgået  i  det  celes- 
tiale  ægteskab"  (Den  danske  Stjerne,  dec.  1972,  s.  495). 


Præsident  Harold  B.  Lee: 

„Det  største  værk  I  brødre  nogen  sinde  vil  komme 
til  at  udføre  for  Herren,  vil  blive  som  fædre  indenfor 
jeres  hjems  fire  vægge.  Forsøm  ikke  jeres  hustruer, 
brødre.  Tag  jer  tid  til  at  holde  familiehjemmeaf tener. 
Saml  jeres  børn  omkring  jer  og  pas  godt  på  dem. 
Aldrig  har  der  været  en  tid,  hvor  vi  i  så  høj  grad 
behøvede  styrke  og  solidaritet  i  hjemmet" 
(Den  danske  Stjerne,  dec.  1973,  s.  513). 


Præsident  Spencer  W.  Kimball: 

„Familien  er  den  fundamentale  enhed  i  Guds  rige 
på  jorden.  Kirken  kan  ikke  være  sundere,  end  dens 
familier  er.  Ingen  regering  kan  bestå  ret  længe  uden 
stærke  familier. 

Aldrig  før  har  der  været  så  mange  lumske  påvirk- 
ninger til  at  true  familien,  som  der  er  i  dag  over  hele 
jorden.  Mange  af  disse  onde  påvirkninger  kommer 
direkte  ind  i  hjemmet  gennem  tv,  radio,  ugeblade, 
aviser  og  andre  former  for  litteratur"  (Den  danske 
Stjerne,  okt.  1978,  s.  76). 


Præsident  Ezra  Taft  Benson: 

„Evigt  liv  kan  kun  opnås  ved  lydighed  mod  evange- 
liets love  og  ordinanser. 

Når  forældrene  selv  har  modtaget  de  frelsende  ordi- 
nanser, når  de  har  sat  et  eksempel  ved  at  indgå  et 
tempelægteskab  er  der  ikke  alene  større  chancer  for  at 
deres  eget  ægteskab  vil  lykkes,  men  der  er  også  langt 
større  sandsynlighed  for  at  deres  børn  vil  følge  deres 
eksempel. 

Forældre,  som  giver  deres  børn  sådan  et  hjem,  har 
opnået  det  som  Herren  kalder:  ,Et  bedehus,  et  faste- 
hus, et  troens  hus,  et  lærdommens  hus  ...  et  ordens 
hus,  ja,  et  Guds  hus'  (L&P  88:119).  Ligegyldigt  hvor 
beskedent  og  ydmygt  hjemmet  er  vil  det  være  fyldt 
med  kærlighed,  lykke,  fred  og  glæde.  Børnene  vil 
vokse  op  i  retfærdighed  og  sandhed  og  vil  have  et  øn- 
ske om  at  tjene  Herren"  (Den  danske  Stjerne,  april  1983, 
s.  117-18).  □ 

ISÆR  FOR    UNGE 


KRISTUS 

KUN  HAN  KUNNE 

ÅBNE  HIMLENS  PORT 

OG  LUKKE  OS  IND 


[Se  Helaman  3:28) 


e 
o 

« 

X 


I 

o 


30 


SAMMEN  I 
RETFÆRDIGHED 


Ardeth  G.  Kapp 

Præsidentinde  for  Unge  Pigers  hovedbestyrelse 


Unge  mænd  og  piger  har  forskellige  pligter  og  ansvar, 
men  de  kan  alligevel  forenes  og  velsignes  ved  præstedømmets  magt. 


Unge  piger  har  lige  så  vel  som  unge  mænd  god 
grund  til  at  glæde  sig  over  at  det  aronske  præ- 
stedømme blev  gengivet.  Vi  glæder  os  fordi 
præstedømmet  blev  gengivet  til  velsignelse  for  hele 


den  menneskelige  familie.  Når  præstedømmets  magt 
benyttes  i  retfærdighed,  så  vil  det  forene  mænd  og 
kvinder,  sønner  og  døtre  og  familier.  Vi  har  god 
grund  til  at  glæde  os  i  forening.  Samhørighed  i  retfær- 

dighed  er  selve  hjertet  i  vor  himmelske  Faders  planer 
for  sine  sønner  og  døtre.  Det  er  en  herlig  plan  som  vi 
alle  har  del  i. 

Hvis  vi  skal  kunne  nyde  alle  velsignelserne  ved  vor 
Faders  plan,  så  har  vi  brug  for  præstedømmets  magt 
og  myndighed,  og  hver  eneste  ung  mand  og  hver  ene- 
ste ung  pige  er  nødt  til  at  være  parate  til  at  gøre  deres 
del.  Selv  om  jeres  pligter  og  ansvar,  jeres  indflydelse 
og  naturlige  evner  er  forskellige,  så  tror  jeg  at  der  er 
flere  lighedspunkter  end  forskelle  i  de  forberedelser  I 
skal  gøre  jer,  for  at  modtage  alle  præstedømmets 
velsignelser. 

Lad  os  se  på  nogle  tidspunkter  hvor  præstedøm- 
mets magt  og  myndighed  har  haft  stor  betydning  for 
jer  personligt. 

Dåbspagten 

Da  I  blev  døbt  og  blev  medlemmer  af  kirken,  deltog 
I  i  den  første  præstedømmeordinanse,  hvor  I  indgik 
en  pagt.  Da  blev  vejen  åbnet,  og  I  kunne  begynde  at 
gå  ad  vejen  tilbage  til  jeres  Fader  i  Himlen.  I  blev  døbt 
ved  den  samme  magt  og  myndighed  som  Johannes 
Døber  benyttede  da  han  døbte  Jesus  Kristus,  vor  Frel- 
ser, i  Jordan  floden. 

Efter  dåben  fik  I  Helligåndens  gave,  hvilket  var  den 
næste  nødvendige  præstedømmeordinanse  I  fik  del  i. 
I  fik  håndspålæggelse  af  en  der  havde  det  melkisedek- 
ske  præstedømmes  myndighed,  og  ved  denne  magt 
blev  I  velsignet  til  at  kunne  „modtage  Helligånden". 
I  kan  have  Helligånden  som  ledsager  gennem  hele 
jeres  liv.  Helligånden  vejleder,  belærer,  trøster  og 
inspirerer  jer,  og  den  bærer  vidnesbyrd  for  jer  om  at 
Frelseren  lever  og  om  sandheden  i  det  gengivne 
evangelium. 

Helligåndens  magt 

Lad  mig  erindre  jer  om  andre  oplevelser  som  mange 
af  jer  har  oplevet  eller  vil  opleve,  hvor  I  velsignes  gen- 
nem præstedømmets  magt  og  Helligåndens  gave. 
Mange  af  jer  er  eller  vil  blive  kaldet  og  indsat  (af  en 
som  har  det  hellige  præstedømmes  myndighed)  til  at 
arbejde  som  kvorums-  eller  klasseledere.  Når  I  bliver 
indsat  og  får  håndspålæggelse,  modtager  I  magt  og 
myndighed  til  at  virke  i  det  embede  I  er  kaldet  til. 

Lad  mig  citere  en  ung  præsidentinde  for  laurbær- 
pigerne som  forklarede  det  på  denne  måde:  „Jeg  blev 
kaldet  til  at  være  klassepræsidentinde  for  sytten  piger, 
og  biskoppen  sagde  at  jeg  havde  ansvaret  for  dem.  Jeg 
blev  ret  nervøs  over  at  få  overdraget  et  sådant  ansvar. 
Så  sagde  han  at  jeg  skulle  vælge  to  rådgivere  og  min- 


dede mig  om  at  jeg  måtte  spørge  Herren  til  råds.  Jeg 
spekulerede  på  hvordan  det  mon  virkede  -  hvordan 
kunne  jeg  vide  hvem  Herren  ønskede? 

Så  skrev  jeg  sytten  små  sedler.  Og  bad  for  hver  af 
disse  navne  .  .  .  jeg  blev  ved  med  at  tænke  og  bede  og 
(krydse  navne  af)  i  tre  dage.  Til  sidst  var  der  kun  to 
navne  tilbage  og  jeg  følte  meget  stærkt  at  jeg  nu  vidste 
hvem  vor  himmelske  Fader  ønskede.  Sådan  virker 
det." 

I  bør  kende  og  vidne  om  Helligåndens  magt,  når  I 
søger  inspiration  i  de  kaldelser  I  har  fået  fra  jeres  him- 
melske Fader,  gennem  jeres  biskop. 

Præstedømmets  magt  samt  betydningen  af  dets 
gengivelse  og  velsignelser  fik  en  særlig  betydning  i 
mit  liv  da  jeg  var  15  år.  Jeg  fik  en  alvorlig  øreinfektion 
og  blev  omgående  bragt  på  hospitalet.  Jeg  måtte  gen- 
nemgå en  større  operation.  Efter  operationen  hørte 
jeg  en  af  lægerne  sige  at  sygdommen  havde  været  så 
alvorlig  at  jeg  for  stedse  ville  miste  hørelsen  og  min 
balance. 

Særlige  præstedømmevelsignelser 

Min  far  og  en  anden,  som  havde  det  melkisedekske 
præstedømmes  magt  og  myndighed  til  at  handle  i 
Guds  navn,  salvede  mig  med  olie,  der  var  indviet  af 
præstedømmet  til  salvelse  af  syge. 

Min  mor  blev  inspireret  af  Helligånden  til  at  skrive 
mit  navn  på  bønnelisten  i  templet,  hvor  de  tilstedevæ- 
rende ville  forene  sig  i  troens  bøn  for  mig.  Det  var 
først  da  jeg  vidste  at  folk  kunne  få  deres  navn  skrevet 
på  bønnelisten  i  templet.  Med  tiden  blev  jeg  helt  rask 
ved  hjælp  af  tro  og  præstedømmets  magt. 

Har  I  som  medlemmer  af  kirken  oplevet  præstedøm- 
mets magt,  når  I  er  blevet  salvet  og  velsignet?  Har  I  få- 
et en  fars  velsignelse?  Har  I  bedt  jeres  far  give  jer  en 
velsignelse,  når  I  har  haft  særlig  brug  for  den?  -  som 
f  .eks.  ved  begyndelsen  af  et  nyt  skoleår,  når  I  har  væ- 
ret nedtrykte,  har  haft  store  ansvarsopgaver  eller  har 
kæmpet  for  at  forstå?  Det  er  på  sådanne  tidspunkter  I 
kan  modtage  den  styrke  I  har  brug  for.  Og  dersom  I 
ikke  har  en  far,  så  kan  I  bede  jeres  hjemmelærer,  jeres 
biskop  eller  en  god  ven,  som  er  ordineret  til  at  handle 
i  Guds  navn,  om  en  sådan  velsignelse.  Jeg  ved  at  en 
sådan  velsignelse  kan  være  til  stor  trøst  for  jer.  Det 
har  det  været  for  mig,  og  det  kan  det  også  være  for 
jer. 

Mange  af  jer  har  nået  en  alder  hvor  I  overvejer  og 
træffer  vigtige  beslutninger,  til  tider  vanskelige  beslut- 
ninger som  vil  påvirke  resten  af  jeres  tilværelse.  I  har 
som  medlemmer  af  kirken  det  privilegium  at  få  en 
særlig  præ  stedømme  velsignelse  -  en  patriarkalsk  vel- 

signelse.  Denne  velsignelse  får  I  efter  jeres  anmod- 
ning og  værdighed,  af  en  patriark  som  Gud  har 
ordineret  i  denne  særlige  kaldelse. 

En  patriarkalsk  velsignelse  kan  tjene  som  vejledning 
for  jer,  med  særlige  løfter,  dersom  I  er  trofaste  til  at 
holde  budene.  Jeg  har  læst  min  patriarkalske  velsig- 
nelse om  og  om  igen,  hundredevis  af  gange.  Den  har 
været  mig  et  anker,  en  trøst  og  en  vejledning,  især  når 
jeg  har  været  nedbrudt  af  svære  problemer  eller 
udfordringer. 

Hellige  ordinanser 

En  anden  stor  præstedømmeordinanse,  som  er  be- 
regnet som  en  velsignelse  for  os,  indstiftede  Frelseren 
i  sine  sidste  timer,  da  hans  jordiske  mission  nærmede 
sig  sin  afslutning.  Under  Jesu  sidste  måltid  med  sine 
apostle  og  „mens  de  nu  spiste,  tog  Jesus  et  brød,  vel- 
signede, brød  det  og  gav  sine  disciple  det  og  sagde: 
,Tag  dette  og  spis  det;  dette  er  (til  minde  om)  mit 
legeme  (som  jeg  giver  i  løsesum  for  jer). 'Og  han 
tog  en  kalk  og  takkede,  gav  dem  den  og  sagde: 
,Drik  alle  heraf;  thi  dette  er  (til  minde  om)  mit 
blod,  pagtsblodet,  som  udgydes  for  (så  mange 
som  tror  på  mit  navn),  til  (deres  synders) 
forladelse"7  (Matt.  26:26-28,  med  tilføjelser 
og  rettelser  i  parentes,  i  henhold  til  Joseph 
Smith). 

Hver  søndag  velsigner  og  uddeler  det 
aronske  præstedømme  den  hellige  nad- 
ver. Selvom  det  er  det  aronske  præste- 
dømmes pligt  at  velsigne  og  omdele 
disse  hellige  symboler,  så  har  et- 
hvert værdigt  medlem  det  privile- 
gium at  kunne  modtage  de  love- 
de velsignelser  ved  denne  præ- 
stedømmeordinanse . 

Både  unge  mænd  og  unge 
piger  indsættes  ved  præste- 
dømmets myndighed  til  at 
udbringe  budskabet  om 
sandheden  og  undervise  i 
evangeliet,  når  de  har  mod- 
taget en  kaldelse  fra  en  Her- 
rens profet  til  at  udføre  en 
mission  for  Jesu  Kristi 
Kirke  af  Sidste  Dages 
Hellige. 

I  templet  -  Herrens  hus  -  ud- 
føres alt  ved  præstedømmets  magt 
og  myndighed.  I  templet  får  mænd 
og  kvinder  deres  begavelse  og  ind- 


går hellige  præstedømmepagter,  som  indebærer  løfter 
og  velsignelser.  En  dag  vil  enhver  retfærdig  ung  mand 
og  enhver  retfærdig  ung  pige  få  det  privilegium  og 
den  mulighed  at  indgå  et  celestialt  ægteskab  og  få  en 
evig  familie,  om  ikke  i  dette  liv  så  i  evighederne.  Den 
største  af  alle  præstedømmets  velsignelser  modtager 
en  mand  og  en  kvinde  i  forening  i  templet.  Denne 
præstedømmeordinanse  er  nødvendig  for  at  blive 
ophøjet  i  det  celestiale  riges  højeste  herlighed.  Som 
apostlen  Paulus  sagde:  „Dog,  i  Herren  er  det  således, 
at  hverken  er  kvinden  noget  uden  manden  eller  man- 
den noget  uden  kvinden"  (1  Kor.  11:11).  Man  skal 
være  to  for  at  modtage  denne  præstedømmets  velsig- 
nelser. 


Og  således  forenes  vi  og  glæder  os  sammen,  når  vi 
opregner  de  velsignelser  som  vi  hver  især  modtager 
som  følge  af  præstedømmet.  Det  er  en  magt,  hvorved 
vi  hver  dag  velsignes  og  bereder  os  til  evigheden. 

Unge  pigers  kaldelse 

Vi  kender  udmærket  det  aronske  præstedømmes  og 
de  unge  mænds  pligter  og  ansvar.  Men  hvad  med  de 
unge  pigers?  Hvad  går  deres  kaldelse  ud  på?  En  pro- 
fet har  sagt:  „At  være  en  retfærdig  (ung)  kvinde  er 
ærefuldt  i  enhver  tidsperiode.  Det  er  en  særlig  ædel 
kaldelse  at  være  en  retfærdig  kvinde  i  denne  sidste 
uddeling  på  jorden  før  Frelserens  andet  komme" 
(Præsident  Spencer  W.  Kimball,  Den  danske  Stjerne, 
apr.  1979,  s.  165). 

Jeres  alder  begrænser  jer  ikke.  I  har  en  betydnings- 
fuld kaldelse.  Enhver  ung  pige,  der  udbygger  sin  kal- 
delse til  at  være  en  retfærdig  kvinde,  vil  være  med  til 
at  tilbagevise  den  ondes  magter,  forhindre  pornografi- 
ens udbredelse  og  ruste  sig  imod  umoralitet.  Jeres  ret- 
færdige indflydelse  kan  få  indvirkning  på  mangt  og 
meget  -  hvor  stor  kærlighed  og  harmoni  der  skal 
findes  i  jeres  hjem,  hvor  mange  unge  mennesker  der 
vil  forkynde  evangeliet,  jeres  venners  opførsel, 
atmosfæren  i  jeres  klasser. 

„Hvordan  forbereder  I  jer  til  at  få  ti  gange  så  stor 
indflydelse  nu  end  den  I  kan  have  i  mere  fredelige  ti- 
der?,, spurgte  præsident  Kimball  engang.  I  forbereder 
jer  ved  at  lære  hvem  I  er  og  hvad  I  skal  gøre.  Unge  Pi- 
gers værdinormer  kan  vejlede  jer  under  jeres  forbere- 
delser. På  spørgsmålet  „Hvem  er  jeg?"  vil  I  ved  hjælp 
af  værdinormerne  tro,  guddommelig  natur  og  personlig 
værdi,  få  at  vide  at  I  er  døtre  af  en  himmelsk  Fader,  der 
elsker  jer.  I  har  arvet  guddommelige  egenskaber.  I  har 
uendelig  værdi  og  har  en  guddommelig  mission. 

På  spørgsmålet:  „Hvad  skal  jeg  gøre?"  vil  I  få  vej- 
ledning til  svaret  ved  hjælp  af  værdinormerne  kund- 
skab, valg  og  ansvarlighed,  gode  gerninger  og  retfærdighed. 
Hvis  I  altid  vil  søge  mulighed  for  at  lære  og  udvikle 
jer,  så  vil  I  få  større  kundskab  og  vidnesbyrd  om  evan- 
geliet. I  vil  få  styrket  jeres  ønske  om  altid  at  vælge  det 
gode  fremfor  det  onde,  og  acceptere  ansvaret  for  jeres 
valg.  I  vil  lære  at  styrke  andre  og  spille  en  stor  rolle  for 
opbygningen  af  Guds  rige,  ved  at  tjene  i  retfærdig- 
hed, idet  I  begynder  i  jeres  egen  familie.  Og  endelig 
vil  I  udvikle  moralsk  mod,  så  jeres  gerninger  altid  vil 
være  i  overensstemmelse  med  jeres  kundskab  om 
hvad  der  er  rigtigt  og  forkert,  og  I  kan  stå  som  vidner 
for  Kristus  „til  alle  tider,  i  alle  ting  og  på  alle  steder" 
(Mosiah  18:9). 


Efterlevelse  af  Unge  Pigers  værdinormer 

Studér  Unge  Pigers  værdinormer  og  de  tilhørende 
skriftsteder.  De  vil  hjælpe  jer  til  at  forberede  jer  til  at 
øve  en  retfærdig  indflydelse.  Studér  evangeliets  prin- 
cipper og  anvend  dem.  Benyt  disse  værdier  som  en 
vejledning,  og  lev  efter  dem  hver  dag.  Gør  I  det  vil 
Herren  styrke  jer,  og  hans  ånd  vil  oplyse  jer  på  en  for- 
underlig måde.  I  vil  begynde  at  forstå  hvad  det  vil  sige 
at  være  et  „lys  i  Herren"  og  at  „vandre  som  lysets 
børn"  (se  Ef.  5:8-9). 

Mine  kære  unge  søstre,  I  er  verdens  lys  i  et  tiltagen- 
de mørke,  og  mens  den  onde  gør  alt  hvad  der  står  i 
hans  magt  for  at  slukke  lyset,  lyder  Frelserens  kærlige 
ord:  „Hold  jeres  lys  op"  (3  Nephi  18:24). 

Hvis  I  følger  Frelserens  eksempel  og  lærer  at  efterle- 
ve evangeliets  principper  i  ethvert  valg  I  træffer,  så  vil 
I  stå  for  sandhed  og  retfærdighed  og  udvikle  jer  til  at 
give  lys  og  liv  til  jeres  omgivelser  -  retfærdige  unge 
piger,  Guds  døtre.  □ 

Selv  om  det  er  det  aronske  præste- 
dømmes pligt  at  velsigne  og  omdele 
nadveren,  så  har  ethvert  værdigt 
medlem  det  privilegium  at  de  kan 
nyde  nadveren  og  modtage  de 
lovede  velsignelser. 

Vi  beder  alle  unge  mennesker 
tilslutte  sig  rækkerne 

EN  UDFORDRING, 
SOM  DEN  DAVID  FIK 


Ældste  Vaughn  J.  Featherstone 

De  halvfjerds'  første  Kvorum  og  præsident 
for  Unge  Mænds  hovedbestyrelse 


Jeg  kunne  tænke  mig  at  udsende  et  „kampråb"  til 
alle  unge  mænd  i  kirken. 
Moroni,  der  var  øverste  befalingsmand  for  den 
nephitiske  hær  (se  Alma  46:11),  „sønderrev  sin 
kjortel,  og  han  tog  et  stykke  deraf  og  skrev  på  det:  Til 
erindring  om  vor  Gud  og  vor  religion,  vor  frihed  og 
vor  fred,  vore  hustruer  og  vore  børn;  og  han  hæftede 
det  på  enden  af  en  stang. 

Og  han  iførte  sig  sin  hjelm  og  sin  brynje  og  sine 
skjolde  og  omgjorde  sine  lænder  med  sine  våben,  og 
han  tog  stangen,  på  hvis  ende  stykket  af  kjortelen 
hang,  og  han  kaldte  det  frihedens  symbol,  og  han  bøj- 
ede sig  til  jorden  og  bad  med  kraft  til  sin  Gud  om, 
at  frihedens  velsignelser  måtte  hvile  over  hans 
brødre,  så  længe  der  var  kristne  tilbage  til  at  besidde 
landet .  .  . 

Og  .  .  .  Moroni .  .  .  gik  ...  ud  blandt  folket  og  svin- 
gede det  afrevne  stykke  af  sit  klædebånd  i  luften,  så 
alle  kunne  se  det,  han  havde  skrevet  derpå,  og  han 
råbte  med  høj  røst  og  sagde: 

Lad  alle,  der  vil  håndhæve  dette  valgsprog  i  landet, 
komme  frem  i  Herrens  styrke  og  indgå  en  pagt,  at  de 
vil  forsvare  deres  rettigheder  og  deres  religion,  så  at 
Gud  Herren  kan  velsigne  dem"  (Alma  46:12-13, 
19-20). 

Kære  unge  medlemmer  af  det  aronske  præstedøm- 
me, i  vore  dage  udsender  vi  atter  et  kampråb.  I  er  en 
kristen  hær,  og  dette  er  et  signal  til  at  samle  sig.  Kom 
frem,  kampen  er  forestående.  Aldrig  har  det  været 
vigtigere  at  lade  sig  hverve  for  Herrens  sag. 


Kæmp  mod  det  ondes  magter 


Banneret  er  rejst  for  jer.  Trompeterne  har  lydt  klart 
og  frygteligt.  Linierne  for  slaget  er  optrukket.  Djæve- 
lens hær  står  opstillet  i  de  ondes  rækker  med  satanisk 
kraft.  Deres  krigsråb  er  frygtindgydende.  De  kæmper 
for  ødelæggelse,  synd,  død  og  helvede.  De  har  kun  et 
formål,  og  alle  de  onde  kræfter  på  jorden  og  i  helvede 
har  forenet  sig  imod  den  kristne  hær. 

Men  Herren  har  udsendt  sine  største  og  mægtigste 
ledere  nogen  sinde,  og  han  råder  os:  „Lad  min  hær 
.  .  .  blive  meget  stor  og  helliggør  den  for  mig,  at  den 
må  blive  skøn  som  solen  og  klar  som  månen,  at  dens 
bannere  må  blive  forfærdelige  for  alle  nationer" 
(L&P  105:31). 


Kristus  er  vor  leder 


Tiden  er  inde  til  at  vælge  -  „Vælg  i  dag,  hvem  I  vil 
tjene"  (Alma  30:8).  Kristus  er  vort  overhoved.  Vor 
øverste  hærfører  er  denne  kirkes  præsident.  Herren 
har  kaldet  sine  generaler  og  kaptajner  blandt  sit  riges 
gode  og  hellige  mænd.  Det  er  mænd  med  en  god 
forståelse,  ærlige  og  nøgterne  mænd,  retfærdige  og 
loyale  mænd,  som  vil  kæmpe  for  Mesterens  sag. 
Disse  mænd  er  opfyldt  af  retfærd  og  barmhjertighed. 
De  er  opfyldt  af  lys  og  de  har  tillid  til  Herren  deres 
Gud,  og  ved  at  han  vil  udfri  os. 

Vi  beder  jer,  vore  unge  mennesker,  om  at  tilslutte 
jer  rækkerne.  Vi  udfordrer  jer,  som  den  unge  David 

Banneret  er  rejst  for  jer.  Trompeterne  har  lydt  klart 

og  frygteligt.  Vi  beder  jer,  vore  unge  mennesker, 

om  at  tilslutte  jer  rækkerne.  Vi  hverver  til  krig  for 

menneskebørnenes  sjæle. 


blev  det  (se  1  Samuel  kap.  17).  Åh  -  mine  kære  unge 
mennesker,  der  er  virkelig  en  sag  at  kæmpe  for,  og 
den  trodser  enhver  beskrivelse.  Vi  hverver  til  krig  for 
menneskebørnenes  sjæle.  Vort  budskab  er  fred,  barm- 
hjertighed, kærlighed,  renhed  og  lydighed.  Det  for- 
ventes at  vor  generation  vil  gå  ud  som  lysets  børn  i 
sagtmodighed  og  ydmyghed,  bevæbnet  med  Guds 
magt.  Vi  skal  gennemtrænge  enhver  nation,  besøge 
ethvert  klima  og  lyde  i  ethvert  øre,  som  vore  ledere 
har  anvist,  og  huske  på  at  ingen  uhellig  hånd  kan 
forhindre  Herrens  værk  i  at  gå  fremad. 

Tiden  er  inde  til  at  Zion  ifører  sig  sine  herligheds 
klæder,  som  en  kontrast  til  den  ondes  hær,  der  er 
klædt  mørkt,  ondskabsfuldt  og  ækelt.  Vi  vil  være 
skønne  som  solen  og  klare  som  månen.  Jeres  liv  skal 
renses  og  lutres.  Efterlev  ethvert  bud  og  enhver 
befaling.  Hold  op  med  at  være  lade.  Lær  at  arbejde. 
Efterlev  visdomsordet.  Lad  jer  ikke  indfange  i  kødets 
lysters  fælde.  Disciplinér  jer  selv.  Gå  ikke  på  kompro- 
mis med  hensyn  til  musik,  dans  og  påklædning.  Prøv 
at  være  rene  i  hjertet  og  lydige  i  alle  ting.  Udryd 
enhver  antydning  af  oprørskhed  (hvilket  kommer  fra 
Satan)  i  jeres  sjæle.  Ær  jeres  far  og  mor. 

Lær  af  Herren  og  strategien  i  hans  hære.  Studér 
dagligt  skrifterne.  Læs  Mormons  Bog  med  en  bøn  i 
hjertet.  Bed  i  løndom  og  sammen  med  jeres  familie. 
Øv  jer  i  at  have  fuldstændig  tillid  til  Herren. 

Udvid  Guds  rækker 

Gør  vi  det  vil  Satan  ikke  kunne  bestå.  Lad  os  udvide 
Guds  rækker.  Lad  os  opsøge  dem,  der  ikke  har  ladet 
sig  hverve,  de  som  måske  har  ladet  sig  bedrage,  de 
som  er  åndeligt  på  vildspor  -  de,  hvis  ånder  er  sårede 
og  som  er  blevet  lokket  bort  af  den  onde.  Lad  os  med 
det  samme  beslutte  os  til  at  udtænke  planer  for  hvor- 
dan vi  kan  benytte  enhver  mulig  metode  til  at  udvide 
vore  rækker  med  et  væld  af  soldater,  som  endnu  ikke 
er  engageret  i  vor  sag,  med  dem  der  har  brug  for  at 
kæmpe  for  en  sag  der  er  større  end  den  de  kæmper 
for  lige  nu. 

Lad  os  gå  ud  og  udsøge  dem.  Lad  os  begynde  med 
primary  og  udfordre  enhver  primarypræsidentinde  til 


at  sætte  drengene  og  pigerne  i  gang  i  år.  Lad  os  ud- 
fordre ethvert  af  diakonernes,  lærernes  og  præsternes 
kvorummer  til  at  aktivere  mindst  ét  kvorumsmedlem  i 
år.  Lad  os  ordinere  flere  præster  til  ældster,  og  lad  på 
samme  måde  søstrene  forsøge  at  øve  indflydelse  i 
Unge  Pigers  rækker. 

Brødre,  denne  strategi  kan  udvide  rækkerne  i  det 
aronske  præstedømme  med  mere  end  en  kvart  million 
nye  soldater  i  Guds  hær,  og  i  løbet  af  tre  år  vil  vi  have 
50.000  missionærer.  Er  det  ikke  en  værdig  sag? 

Vi  har  brug  for  unge  mænd,  der  kan  udholde  „me- 
talsmelterens ild".  Det  kræver  selvbeherskelse  og 
selvdiciplin  at  styre  sine  lyster.  Det  kræver  opofrelse. 
Når  en  sportsmand  vil  konkurrere  lover  han  at  adlyde 
visse  regler  og  love.  Når  I  tilslutter  jer  Herrens  hær, 
bliver  I  underlagt  visse  love  og  afkrævet  visse  ofre. 
Men  husk  altid  på  at  der  venter  de  deltagende  beløn- 
ninger og  velsignelser. 

Kom,  kære  unge  brødre  og  søstre,  lad  os  rejse  os  og 
lade  vort  lys  skinne  så  skønt  som  solen  og  så  klart  som 
månen.  Lad  Herrens  hær  blive  meget  stor  og  lad  os  så 
gå  fremad  med  en  kraft,  som  aldrig  før  er  set  i  ver- 
denshistorien. Vi  vil  sætte  en  stor  ære  i  at  bære  frihe- 
dens banner  og  Jesu  Kristi  evangelium.  De  kristne  vil 
vokse  i  antal  og  blive  en  mægtig  Guds  hær,  og  så 
kommer  dagen  hvor  Herren  vil  overgive  fjenden  i  vo- 
re hænder.  Vi  vil  sejre,  og  sejren  vil  blive  sød.  Vi  vil 
holde  os  til  jernstangen  og  nyde  frugten  af  livets  træ. 

Lyt!  Kan  I  høre  trompeten  langt  borte?  Den  lyder. 
Kan  I  høre  den  lyde?  Kan  I  høre  Guds  hær  marchere? 
Den  er  på  vej.  Rejs  jer,  lad  krigsråbet  lyde  og  tilslut  jer 
rækkerne. 

Vi  erklærer  med  Joseph  Smith:  „Sandhedens  ban- 
ner er  rejst;  ingen  uhellig  hånd  kan  standse  værkets 
fremgang;  der  vil  måske  forekomme  forfølgelser,  pø- 
belhobe vil  måske  forene  sig,  hære  samles  imod  os  og 
bagvaskelse  finde  sted,  men  Guds  sandhed  vil  gå  støt 
frem,  ædel  og  uafhængig,  lige  til  den  har  gennem- 
trængt hvert  landområde,  er  konfronteret  med  ethvert 
slags  klima,  har  fejet  hen  over  ethvert  land  og  lydt  i 
hver  eneste  øre,  til  Guds  hensigter  er  opnået  og  den 
store  Jehova  kan  sige  at  arbejdet  er  fuldført" 
(History  ofthe  Church,  4:450).  □ 

KLOVN 

jeg  elsker  dig 

Når  det  gælder  tjenestegerninger  så  nøjes 
disse  unge  mænd  ikke  med  bare  at  klovne  rund 


Melvin  Leavitt 


Det  store  klasseværelse  på  hospitalet,  beregnet 
for  handicappede  børn,  er  fyldt  med  børn  og 
latter  og  klovner  med  kulørte  parykker  og  sto- 
re smil. 

Børnene  har  allerede  grinet,  råbt  og  leget,  mens 
balloner  knaldede  med  et  brag.  Nu  er  det  tid  til  klov- 
nebowling. Klovnerne  er  keglerne.  En  sygeplejeske 
bliver  bedt  om  at  bowle.  Hun  kaster  bowlingkuglen 
sikkert  mod  klovnerne.  Men  den  rammer  aldrig,  for 
klovnerne  hopper  og  drejer  sig  hele  tiden  væk. 

Nu  skal  en  lille  pige  forsøge.  Hun  sidder  i  sin  køre- 
stol og  skyder  efter  klovnerne  så  kraftigt  hun  kan, 
men  den  hopper  lige  så  stille  ned  fra  hendes  skød  og 
når  næppe  en  af  menneskekeglerne.  Den  lille  bow- 
lingspiller sukker,  men  hun  undervurderede  klov- 
nens magiske  evner.  Idet  bolden  forsigtigt  strejfer 
den  nærmeste  klovn  falder  han  baglæns,  som  om 
han  blev  ramt,  idet  han  ramler  ind  imod  den  næste 
klovn,  som  rammer  en  tre  die.  Hele  klovnebunken 
eksploderer  og  falder  opgivende  sammen.  Børnene 
morer  sig.  Når  klovnerne  er  der,  vinder  børnene 
altid. 

De  helbreder  sorg  og  tårer 

Det  er  det  ene  skøre  påhit  efter  det  andet  med  den- 
ne viltre  flok  klovne.  Det  er  unge  mænd  fra  spejder- 
trop 207  i  Riverside  ward  i  Colville  staven  i  Washing- 
ton. Hvis  latter  kan  helbrede,  så  er  disse  unge  mænd 
læger.  De  kan  kurere  sorg  med  smil  og  tårer  med 
latter.  De  børn  de  besøger  nyder  denne  tid  sammen 
med  dem,  fri  for  at  skulle  tænke  på  operationer, 

De  unge  mennesker  brugte  timer 
på  mønstrene  i  deres  ansigter  og 
dragter,  og  på  at  lære  hvordan  de 
udstyrede  sig  perfekt.  De  øvede  sig  i 
at  spille  komedie  og  i  at  sno  lange, 
tynde  balloner  i  faconer  som  dyr. 
De  anvendte  deres  talenter  til  at 
velsigne  børns  tilværelse. 


indsprøjtninger,  nålestik  og  smerter. 

Når  dagens  underholdning  er  forbi  går  klovnerne 
rundt  mellem  patienterne  og  laver  ballondyr  og  an- 
dre ting  -  hunde,  katte,  sværd,  giraffer  og  flyve- 
maskiner. De  er  parate  til  at  gøre  alt  hvad  børnene 
forlanger,  og  selv  når  de  gør  forkert  er  det  morsomt. 
De  maler  også  klovnestjerner  i  børnenes  ansigter. 

Men  det  gode  får  alt  for  hurtigt  ende.  Sygeplejer- 
skerne, som  har  moret  sig  sammen  med  deres  patien- 
ter, begynder  at  hente  børn,  som  skal  til  behandling. 
Børnene  opfinder  alle  mulige  trick  for  at  trække  af- 
skeden ud  så  længe  som  muligt.  En  lille  pige  knuger 
sig  tæt  ind  til  en  klovn,  og  så  ser  hun  ham  ind  i  øje- 
nene  og  siger:  „Klovn  -  jeg  elsker  dig."  Omsider  har 
alle  sagt  farvel  til  hinanden.  Børnene  er  tilbage  på  de- 
res stuer,  og  det  er  som  om  de  har  været  i  berøring 
med  noget  magisk. 

Klovnerne  er  stadig  opfyldt  af  ånden  ved  det  de  har 
været  med  til.  Så  de  beholder  deres  dragter  på  og 
malingen  i  ansigtet,  idet  de  forlader  hospitalet,  stiger 
ind  i  to  biler  og  kører  hen  for  at  spise  hamburgers. 
Trafikanterne  på  vejen  stirrer  forundret,  især  de  små, 
når  de  ser  to  biler  fyldt  med  smilende,  vinkende 
klovner. 

Klovnerne  udveksler  oplevelser  fra  hospitalet, 
mens  de  spiser  deres  hamburgers.  De  har  foretaget 
mange  af  den  slags  besøg. 

Klovnselskabet  207  begyndte  da  wardets  unge  ar- 
rangerede et  besøg  på  hospitalet.  Spejderne  beslutte- 
de sig  til  at  vise  et  klovnenummer,  som  deres  indsats 
i  programmet.  Deres  vejleder,  Ron  Buchanan,  spurg- 
te sin  nabo,  Howard  Pressy,  som  tilfældigvis  er  pro- 
fessionel klovn,  om  han  ville  hjælpe  dem.  Spejderne 
indøvede  et  nummer,  med  Howards  hjælp,  og  viste 
det  på  hospitalet.  Bror  Buchanan  (også  kendt  som 
„Classy  Clown"  (klovnelæreren))  siger:  „Vi  så  alle- 
sammen det  hele  i  et  nyt  perspektiv.  Disse  små  pati- 
enter tænkte  ikke  på  selskabeligheder.  De  tænkte  på 
om  de  mon  nogen  sinde  blev  i  stand  til  at  gå  igen! 


Fotografier  af  Laird  Roberts 

Når  man  har  oplevet  dette,  bliver  man  aldrig  den 
samme  igen.  Når  man  går  derfra  er  man  totalt  for- 
andret. 

Bagefter  talte  vi  om  kong  Benjamins  ord:  ,Når  I  er  i 
jeres  medmenneskers  tjeneste,  tjener  I  blot  Gud' 
(Mosiah  2:17).  Vi  blev  enige  om  at  gøre  dette  netop 
ved  at  klovne.  Vi  ville  tjene  vore  medmennesker  ved 
at  få  dem  til  at  le." 

Betydningen  af  at  være  klovn 

Nu  kom  der  en  tid  hvor  de  øvede  sig,  og  de  måtte 
arbejde  hårdt  for  at  lære  klovnernes  kunst.  De  brugte 
timer  på  mønstrene  i  deres  ansigter  og  dragter,  og  på 
at  lære  hvordan  de  udstyrede  sig  perfekt.  De  øvede 
sig  i  at  spille  komedie  i  at  sno  lange,  tynde  balloner  i 
faconer  som  dyr.  De  anvender  deres  talenter  til  at 
velsigne  tilværelsen  for  børn  på  hospitaler,  børne- 
hjem og  til  andre  værdifulde  formål.  Hver  af  de  unge 
mænd  har  udviklet  deres  specielle  talent.  „Maleren" 
(Donald  Anderson)  kan  standse  i  et  fald,  kun  få  centi- 
meter fra  gulvet.  „Jasper"  (Karl  Watts)  blev  gruppens 
talsmand.  „Grinebider"  (Aaron  Griffith)  har  lært  at 
gå  som  Charlie  Chaplin. 

Alt  imens  har  Howard  (også  kaldet  „Kludremik- 
kel")  hjulpet  dem  til  at  forstå  hvad  det  vil  sige  at  væ- 
re klovn.  Han  har  lige  fra  starten  lagt  vægt  på  at  det 
er  en  meget  alvorlig  sag  at  være  klovn. 

„Enhver  kan  male  sig  i  ansigtet  og  tage  noget  tosset 
tøj  på,  men  det  gør  ham  ikke  til  en  klovn.  Når  en  rig- 
tig klovn  har  lagt  makeup  og  taget  sit  kostume  på,  så 
påtager  han  sig  også  bestemte  karaktertræk,  og  dem 
har  han  en  moralsk  pligt  til  at  bevare.  En  dygtig  pro- 
fessionel klovn  hverken  ryger,  drikker  eller  bander  i 
sit  kostume. 

Det  gør  man  bare  ikke.  Han  er  ligeglad  med  om  et 
barn  er  sort,  grøn,  gul  eller  lilla.  Han  behandler  dem 
alle  ens. 

Han  ødelægger  ikke  indtrykket,  uanset  hvad  der 
sker.  Selv  om  et  barn  kommer  hen  og  sparker  dig, 
elsker  du  stadig  barnet  -  fordi  du  er  en  klovn." 

Efterhånden  som  klovnerne  blev  mere  kendt,  be- 
gyndte de  små  drenge  i  wardet  at  glæde  sig  til  deres 
16-års  fødselsdag,  hvor  de  kunne  rykke  op  i  explorer- 
nes  spejderklasse.  Da  Tony  Romish  og  Bryan  McGin- 
ty  blev  16  år,  havde  man  allerede  ventet  dem.  Tony 
blev  „Guldgraveren"  og  Bryan  „Doktor  Skævben". 
De  øvede  sig  ihærdigt  og  det  varede  ikke  længe  før 
de  var  fuldbefarne  klovner. 

Idet  drengene  ikke  er  tilfredse  med  blot  at  være 
meget  gode,  er  de  sammen  hver  onsdag  og  øver  de- 
res numre  og  bliver  endnu  bedre.  Der  er  kammerat- 
skab, en  varme  og  kærlighed,  men  der  er  også  en  al- 
vorlig forpligtelse  til  at  tage  sig  af  fortagendet.  De  un- 
ge mænd  har  ofte  bedt  om  at  de  må  kunne  udgøre  en 
forskel  for  dem  de  klovner  for.  Nu  arbejder  de  hårdt 
for  at  være  med  til  at  besvare  deres  egne  bønner. 


En  mulighed  for  personlig  vækst 


Howard  og  Ron  har  altid  understreget  overfor  med- 
lemmerne af  gruppen  at  når  de  tager  deres  klovneud- 
styr på  og  lægger  makeup  er  de  ikke  længere  sig  selv. 
De  kan  ikke  længere  tillade  deres  personlige  frygt  og 
hæmninger  at  forhindre  at  de  gør  deres  pligt  som 
klovner.  „Når  I  er  i  jeres  kostumer  har  I  ingen  selv- 
stændig identitet.  I  er  klovner.  I  skylder  menneskene 
det,  for  at  gøre  dem  glade." 

Spejderne  opdagede  hurtigt  at  de  som  klovner 
kunne  gøre  gode  gerninger,  som  det  var  svært  for 
dem  at  gøre  af  sig  selv. 

„Når  jeg  optræder  som  klovn,"  siger  Don,  „så  er 
jeg  ikke  længere  Donald  Anderson.  Jeg  er  , Maleren'. 
Og  så  er  jeg  mere  glad  end  nogen  sinde.  Jeg  holder 
mere  af  mennesker  når  jeg  er  under  , Malerens'  ind- 
flydelse. Jeg  skal  helt  sikkert  på  mission.  Jeg  har  tit 
spekuleret  over  det,  men  nu  kan  jeg  se  at , Maleren' 
hjælper  folk  meget,  og  jeg  vil  mægtig  gerne  kunne 
gøre  det  samme  som  Donald  Anderson. " 

Alle  , Malerens'  vidunderlige  egenskaber  er  natur- 
ligvis Dons  egne.  De  ligger  bare  og  venter  i  ham,  til 
de  har  en  god  undskyldning  for  at  komme  frem  i  al 
sin  herlighed. 


En  klovns  belønning 


Foruden  den  personlige  udvikling  som  en  klovn 
får,  bliver  han  belønnet  for  sit  store  arbejde  med  nog- 
le herlige  minder.  „Første  gang  vi  besøgte  hospitalet, 
var  vi  allesammen  ved  at  dø  af  skræk.  Vi  vidste  ikke 
rigtigt  hvordan  vi  skulle  arbejde  sammen  med  handi- 
cappede børn.  Men  de  reagerede  pragtfuldt  og  det 
var  en  skøn  oplevelse.  Da  vi  var  færdige  spurgte  vi 
sygeplejersken  om  der  var  børn,  som  ikke  var  i  stand 
til  at  komme. 

Hun  tog  os  med  ind  på  en  stue,  hvor  der  lå  en 
dreng,  hvis  ansigt  bogstavelig  talt  var  revet  af  ved  en 
bilulykke.  Det  var  som  om  hans  ansigt  havde  været 
igennem  en  kødmaskine.  Han  var  så  selvbevidst  at 
han  ikke  ville  forlade  sin  sygestue. 

Vi  var  derfor  meget  forsigtige.  Vi  gik  hen  til  ham  og 
sagde:  ,Hej,  vi  savnede  dig.  Vi  ville  gerne  give  dig  en 
ballon  -  en  helt  speciel  ballon.'  I  begyndelsen  var  han 
meget  sky.  Men  så  begyndte  han  at  reagere.  Og  jeg 
blev  så  stolt  af  klovnerne.  De  vendte  ikke  blikket  væk 
fra  ham.  De  så  direkte  på  ham  og  lod  ham  vide  at  de 
var  interesserede  i  ham. 

De  unge  mænd  har  ofte  bedt  om  at 
de  måtte  kunne  udgøre  en  forskel 
for  dem  de  klovner  for.  Nu  arbejder 
de  hårdt  for  at  være  med  til  at 
besvare  deres  egne  bønner. 


Da  klovnerne  var  færdige  begyndte  denne  dreng  at 
tale.  Han  var  meget  venlig.  Han  vidste  at  han  havde 
betydning,  og  at  der  var  3-4  klovner  i  stuen,  som  var 
interesseret  i  ham.  Han  fortalte  om  en  operation,  som 
han  skulle  igennem,  og  vi  ønskede  allesammen  det 
bedste  for  ham.  Det  er  en  af  de  største  oplevelser  i 
mit  liv." 

Engang  adopterede  klovnerne  et  baseballhold  med 
handicappede  og  retarderede  unge,  som  var  ved  at 
tabe  stort.  Holdet  havde  opgivet  -  lige  til  de  stod 
overfor  en  rigtig  klovneopmuntring  -  en  hel  gruppe 
klovner  der  råbte  til  dem.  „Vi  måtte  finde  ud  af  hvad 
den  dreng  hed,  som  slog,  og  så  begyndte  vi  at  råbe: 
,Kom  så,  Charlie,  du  kan  godt.  Kom  nu  Fred!'  I  den 
del  af  spillet  lykkedes  det  dem  at  få  mere  end  dobbelt 
så  mange  point.  De  tabte  alligevel,  for  det  var  i  sidste 
del  af  spillet,  men  da  de  gik  var  de  så  spændte,  fordi 
der  var  nogen  der  havde  opmuntret  dem  og  råbt  til 
dem." 

Somme  tider  skal  der  så  lidt  til  at  skabe  en  forand- 
ring, men  for  en  klovn  er  det  lidt  ikke  en  frivillig  sag, 
det  er  en  pligt.  Der  var  for  eksempel  to  spansktalende 
drenge  med  blandt  publikum  på  et  hospital.  De  følte 
sig  lidt  oversete,  fordi  de  ikke  forstod  de  engelske 
vittigheder.  Men  så  puttede  klovnerne  lidt  af  deres 
mangelfulde  spanske  ind  og  blev  en  slags  tosprogede 
klovner.  Resultatet?  „Det  var  som  om  disse  to  drenge 
blev  vakt  til  live  igen." 

Kærlighed  til  Guds  børn 

Klovnernes  arbejde  med  disse  mennesker,  som  er 
mindre  heldigt  stillede  end  de  selv,  har  givet  dem 
medfølelse  og  kærlighed  til  Guds  børn.  Tony  Romish 
siger:  „Når  du  er  klovn,  ønsker  du  at  hjælpe  menne- 
sker som  er  anderledes  end  dig  selv.  Du  føler  du  er  et 
med  alle  og  enhver.  Det  er  som  om  vi  alle  deler  os  op 
i  grupper  -  de  som  kan  bruge  deres  legemer  eller 
dem  der  ikke  kan,  sorte  eller  hvide,  gamle  eller  unge, 
rige  eller  fattige.  Klovner  står  dem  alle  nær.  Vi  adskil- 


ler os  ikke  så  meget.  I  skolen  driller  børn  ofte  dem 
der  er  mentalt  eller  fysisk  handicappet.  Førhen,  gik 
jeg  bare  forbi  dem,  men  det  kan  jeg  ikke  mere.  Jeg 
må  standse  op  og  forsvare  enhver  der  bliver  såret." 
En  af  hemmelighederne  ved  klovnernes  succes  er 
bror  Buchanan.  Han  elsker  disse  unge  mænd  af  hele 
sit  hjerte.  Han  ofrer  det  meste  af  sine  lørdage  og 
mange  hverdagsaftener  på  dem,  og  han  betragter  det 
ikke  som  noget  offer.  „De  er  noget  helt  særligt  for 
mig,"  siger  han.  „Det  er  vidunderlige  unge  menne- 
sker. De  giver  alt  hvad  de  har  i  sig.  Og  de  synes  at 
det  er  morsomt.  De  er  min  anden  familie." 

Morskab  og  tjenestegerninger 

Klovnerier  er  en  enestående,  uselvisk  form  for  un- 
derholdning og  tjenestegerninger.  Klovnen  modtager 
bifald,  men  folk  der  klapper  af  ham  ved  ikke  hvem 
han  er.  De  kender  hans  klovnenavn,  men  de  ved  al- 
drig hvad  han  rigtigt  hedder.  Der  er  ikke  noget  der 
hedder  personlig  berømmelse  -  kun  den  forunderlige 
følelse  af  at  gøre  folk  glade. 

Men  den  kærlighed  som  disse  klovner  føler  for  de 
børn  de  hjælper,  er  langt  skønnere  end  berømmelse. 
Mange  af  dem  er  stået  op  af  deres  senge,  når  de  har 
været  syge,  fordi  de  hellere  vil  optræde  end  gå  glip  af 
denne  gode  følelse. 

Det  er  hårdt  arbejde  at  klovne.  Men  det  er  måske 
også  den  tjenestegerning  som  giver  den  største  glæ- 
de, som  nogen  sinde  er  opfundet  i  den  forbindelse. 
„Jeg  sagde  til  en  af  drengene  at  det  var  morsomt  at 
yde  tjenestegerninger.  Han  sagde:  ,Hvad,  er  det  tje- 
nestegerninger? Jeg  har  det  så  sjovt  at  jeg  aldrig  no- 
gen sinde  vil  glemme  det.' " 

Morskab  og  tjenestegerninger.  Tjenestegerninger 
og  morskab.  Samt  broderskab  og  kærlighed  og  så 
denne  dejlige,  helbredende  glæde  der  ligger  i  ren  lat- 
ter. Spejdertrop  207  er  specialister  i  at  opløfte  hjerter, 
og  man  kan  ikke  opløfte  andre  uden  også  at  opløfte 
sig  selv.  □ 


